ועדת הכלכלה, כנסת 19, פרוטוקול מספר 323, 2014-07-21 13:00

יצחק וקנין: צהריים טובים, אני פותח את ישיבת ועדת הכלכלה – תקנות הטיס (הפעלת כלי טיס וכללי טיסה) (תיקון מס' 3), התשע"ד-2014.

יצחק וקנין: היינו בהגדרות בסעיף 1.

יצחק וקנין: בעצם נקריא אותן עוד פעם ונאשר אותן, כיוון שהייתה לנו פה בעיה עם הנוסח.

<איתי עצמון: הדיון בהגדרות האלה התקיים, אדוני, רשות התעופה האזרחית התבקשה להביא את הנוסח לישיבה הקרובה.

<אבישי פדהצור: באנו עם הנוסח, אקרא אותו ברשות אדוני והוועדה תצביע.

<איתי עצמון: ולהגדרה "הפעלה מסחרית" שקבועה בסעיף 1 לחוק.

יצחק וקנין: יש הערות לנוסח שהוקרא כרגע?

יצחק וקנין: אין הערות.

יצחק וקנין: אצביע על סעיף 1.

יצחק וקנין: מי בעד?

יצחק וקנין: מי נגד?

יצחק וקנין: בעד סעיף 1 – פה אחד

יצחק וקנין: הסעיף אושר.

יצחק וקנין: את סעיף 79ב אישרנו.

<איתי עצמון: אישרנו את תקנת משנה א.

יצחק וקנין: וסעיפים קטנים 1 ו-2.

<איתי עצמון: הגענו לתקנת משנה ב של תקנה 79ב רבא.

תקנת משנה ב: "אדם רשאי להמריא מטוס זעיר משטח הפעלה וכן להנחית מטוס זעיר בשטח הפעלה, ובלבד שמתקיימים בו כל אלה: הוא צבר לפחות 100 שעות טיסה בתפקיד טייס מפקד על מטוס זעיר מאז קיבל את רישיון הטיס שלו ובו הגדר מטוס זעיר; לאחר שצבר ניסיון כאמור בפסקה (1) - הוא קיבל, מבעל רישיון מדריך טיס ובו הגדר הדרכה למטוס זעיר, שמתקיימות בו דרישות פסקאות (1) עד (3) לתקנת משנה זו (להלן - המדריך): הדרכה עיונית בנושא עקרונות נחיתה בשטח הפעלה והמראה ממנו, בעניינים אלה: שיטות לבדיקת שטח הפעלה מהאוויר ויישומן, ובכלל זה בחינת אורכו המעשי של שטח ההפעלה, מאפייני סוגים שונים של תשתיות קרקעיות, איתור מכשולים וקביעת משמעותם; משמעויות נחיתה בתשתיות קרקעיות שונות ובכלל זה, כורכר, דשא או חול והמראה מהן; מקומות אסורים לנחיתה ובכלל זה, תשתית יבשתית, אזור פיקוח שדה תעופה או שטח בנוי; ביצוע נחיתה והמראה קצרות; בחירת וביצוע גלישה לנחיתה תוך התחשבות במכשולים, גזירת רוח ומרחק פיזי מהמכשול עצמו; בחירת דרכי גישה אפשריות לשטח ההפעלה לצרכי פינוי בעת הצורך; דיווח בקשר ליחידת נת"א לקראת נחיתה בשטח הפעלה ולאחר המראה ממנו";

<אבישי פדהצור: בגדול, אני מזכיר לנו את ההקשר, חוק הטיס סעיף 75 אומר מותר לנחות רק בשדה תעופה מנחת שניתן רשיון להפעלתו, מסמיך את השר לקבוע הסדרים להפעלה אחרת, וזה אחד מההסדרים הללו.

<אבישי פדהצור: ההסדר הראשון שראינו פעם שעברה נגעה למסוק, וזה נוגע לאווירון, או מה שמכונה היום מטוס זעיר משקל.

<אבישי פדהצור: לגבי מטוס זעיר משקל, אנחנו מבקשים לקבוע שאדם יוכל להפעיל אותו משטח הפעלה שהוא אתר שאיננו שדה תעופה מנחת שניתן רשיון להפעלתו, אם מתקיימים בו, נקרא לזה, ארבעה סוגים של תנאים.

<אבישי פדהצור: התנאי הראשון – נסיון מזערי שהוא צבר על כלי הטיס הזה, זו הדרישה בפיסקה 1, הוא צריך שיהיה לו 100 שעות נסיון כטייס מפקד לפני שהוא מגיע לנחות ולהמריא משטח הפעלה, שיכיר את כלי הטייס, שיכיר את המאפיינים שלו ואת ההתנהלות.

<אבישי פדהצור: אחרי שהוא צובר את הנסיון הזה, הוא צריך - - -

יצחק וקנין: שלא יגידו שלא קיבלנו הסברים, דווקא בקטע הזה היו לנו הרבה שאלות, והבאנו את החוקר הראשי לפה במיוחד.

<אבישי פדהצור: ברשות אדוני, לאחר שהוא צובר את הנסיון הזה, הוא צריך לקבל הדרכה עיונית בשורה של נושאים שרלבנטיים להפעלה הזאת, שהיא כמו שאמרנו הפעלה לא רגילה.

<אבישי פדהצור: אחרי שהוא מקבל את ההדרכה העיונית הזאת, עוברים מהחכמה אל המעשה, הוא צריך לקבל הדרכה מעשית בטיסה של לפחות שלוש שעות, אם המדריך מסתפק בכך מה טוב, צריך יותר מזה, הוא יעשה את זה לפי מיטב שיקול דעתו, שכן, בסופו של יום, וזה התנאי הבא, המדריך צריך לחתום שהוא אכן כשיר, אותו טייס לנחות ולהמריא משטח הפעלה ואלה נגמרים שלבי הלימוד, ואחרי זה יש שתי הוראות שנוגעות כבר להפעלה מהותית.

<אבישי פדהצור: אחרי שהוא הוסמך וכשאתה בא לנחות, אתה צריך לבדוק שהאזור מתאים להפעלה בטוחה, שאין שם אנשים, שאין שם מכשולים, שתדעו לנחות בבטחה ולהמריא בבטחה.

<אבישי פדהצור: וההוראה הנוספת שאומרת, לפני שאתה נוחת אתה מודיע ליחידת נת"א, ולפני שאתה ממריא, אתה מקבל את אישורה של יחידת הנת"א, בשביל לא ליצור אירועים של ביטחון המולדת.

יצחק וקנין: מישהו רוצה להתייחס?

<איתי עצמון: אדוני, אני מבקש להתייחס.

<איתי עצמון: בעצם הערה שמעט מקדימה את המאוחר, ואני אסביר.

<איתי עצמון: תקנות המשנה הבאות בתור, תקנת משנה ד בעיקר, מדברת על המקום שממנו מותר יהיה להנחית את המטוס הזעיר, או את ההליקופטר או להמריא אותו, הכוונה משטח ההפעלה.

<איתי עצמון: בישיבות מקדימות ובשיחות הכנה שקיימנו עם נציגי רשות התעופה האזרחי במשרד המשפטים, ניסינו לקבוע איזשהו קו גבול ברור יותר מבחינת נחיתת אותך כלי טיס באזורים מאוכלסים.

<איתי עצמון: כפי שתראה בהמשך, מוצעת כאן הגדרה לאזור מאוכלס.

<איתי עצמון: מכיוון שכך, אני חשבתי שראוי מבחינת תכני ההדרכה העיונית שבאותם תכנים ייכללו גם בנוסף למקומות אסורים לנחיתה, גם מקומות אסורים להמראה, תוך התייחסות למגבלות שכפי שתראה בהמשך, נקבעו לעניין אזור מאוכלס.

<איתי עצמון: יכול להיות שהפתרון לכך יהיה שבפיסקה 3 - - -

יצחק וקנין: זה לא היינו הך?

יצחק וקנין: הוא ארגן מטוס שנחת, איך הוא ימריא?

<איתי עצמון: האיסור שנקבע בתקנת משנה ד, קובע – לא ימריא אדם ולא ינחית בשטח הפעלה.

יצחק וקנין: השאלה שלי בהגיון.

יצחק וקנין: אתה אומר בעצם איך הוא ימריא.

יצחק וקנין: אתה רוצה להגדיר גם שטח המראה.

<איתי עצמון: לא, אני רוצה שבהדרכה עיונית יהיה התייחסות גם למקומות אסורים לנחיתה צריך להיות גם ולהמראה, מכיוון שזה באמת היינו הך, וצריך להיות כתוב לפי מה שאני מבין.

יצחק וקנין: אתה לא יכול אותו באיזשהו מקום שאחר כך הוא לא ימריא משם, כי אם הוא לא ימריא משם, אתה תביא לו איזה רכב גרר שיגרור אותו משם?

<איתי עצמון: אדוני צודק, אך האיסור מתייחס לשתי הפעולות.

<איתי עצמון: לא ימריא אדם משטח הפעלה, ולא ינחית אדם משטח הפעלה.

<איתי עצמון: מכיוון שבפיסקה 3 שבתקנת משנה א שעניינה נושאי הדרכה עיונית, כתוב: "מקומות אסורים לנחיתה, ובכלל זה תשתית יבשתית, אזור פיקוח שדה תעופה או שטח בנוי", יכול להיות שצריך להחליף את התיבה שטח בנוי באזור מאוכלס שההגדרה שלו מופיעה כפי שתראה בהמשך, ואני שואל אם יש צורך להוסיף גם מקומות אסורים להמראה בנוסף על מקומות אסורים לנחיתה.

<אבישי פדהצור: זה נכון אדוני שאם אתה לא יכול לנחות, אז אין סיבה שתמריא.

<אבישי פדהצור: אבל יש נסיבות, או יש הקשרים שבהן הנסיבות יכולות להשתנות, נראה את זה מאוחר יותר, למשל אסור להמריא מעל התקהלות.

<אבישי פדהצור: יכול להיות שכאשר נחתת לא הייתה התקהלות, לא היה שם ציבור, ופתאום התקבץ לו הציבור הזה, ואסור לך להמריא עכשיו.

<אבישי פדהצור: אני רוצה שמעבר לזה שזה כתוב בחוק, אני חושב שיש טעם, יש תועלת בזה שזה גם יופיע במסגרת התכנים העיוניים של ההדרכה, מה גם שאין נזק לזה, זאת אומרת, אנחנו מכסים פה איזשהו פצע שלא נפתח, אבל הם מגנים על עצמם, ואני מקבל את ההערה של היועץ המשפטי בקשר להחלפה של המלים - שטח בנוי באזור מאוכלס, זה נכון לעשות שימוש אחיד.

<איתי עצמון: לעניין מקומות אסורים להמראה אם יש צורך.

<יצחק רז: הרעיון הזה של שטח הפעלה הוא בעצם מחליף את המנחת המיוחד או כל מיני דברים אחרים.

<יצחק רז: הוא יוצר איזשהו "גייפ" גדול מאוד בין מנחת מסודר עם מפעיל מרושיין, לבין שטח הפעלה שבעצם הוא יכול להיות כל מנחת נטוש, שביל וכדומה.

<יצחק רז: הרעיון שעומד פה אחריות הטייס.

<יצחק רז: מעבירים בעצם את האחריות לטייס שהוא צריך לבדוק את הניקיון, גם נפגשנו בעקבות המפגש הקודם שהיה פה עם אנשי רת"א בעניין הזה.

<יצחק רז: אני רוצה להרחיב, וזה גם מסתדר עם מה שאיתי אומר.

<יצחק רז: הנושא הזה של אחריות הטייס לנקיון מאנשים ומכשולים מחייב, וזה יעזור גם אם אומרים בנוי ומאוכלס כי אף פעם לא נצא מזה, שרת"א תגדיר מרחק מאנשים בשטח הפעלה, ואז אחריותו של הטייס מעבר למכשולים הקבועים לראות שאין שם אנשים ממרחק 100, 150 מטר מהצד לפנים, רכבים שעוברים וכדומה, אני רואה את זה במדינות אחרות, צריך להגדיר מרחק מאנשים, ואז זה יפשט גם את העניין הזה למה התכוונת כשאמרת מאוכלס בנוי וכדומה, גם למנחתים פרטיים.

<יצחק רז: הדבר השני, אתה יכול לנחות בשטח הפעלה גם בעקבות מצב חירום או נחיתת אונס, ולא בהכרח צריך לפרק את המטוס ולהעביר אותו למשאית, כי יכול להיות שקצת מכשירים, ועשינו את זה, אז אפשר להמריא מהשטח, ואז אני גם הצעתי שיש את הסמכות למנהל רת"א לאשר את זה.

<יצחק רז: אז אם מישהו נחת בשטח הפעלה כתוצאה ממצב חירום וכדומה, יוכל להמריא.

<יצחק רז: אבל אני חושב שצריך להוסיף פה, זה לא רק נחיתה למישהו שעבר את ההדרכה במאה שעות.

<יצחק רז: שטחי ההפעלה שקיימים היום, ורובם יישארו כשטחי הפעלה ולא כמנחתים, הם אזורים שאנשים מלמדים על טרייקים, כל התעופה הספורטיבית.

<יצחק רז: אני חושב שאדם שעשה את הקורס שלו, ועשה את כל ה-32 שעות, וקיבל רשיון משטח הפעלה, הוא יוכל להמשיך לטוס רק מאותו שטח הפעלה או ממנחת מרושיין את אותם 100 שעות.

<יצחק רז: זאת אומרת, אם מישהו למד בעין ורד לטוס על טרייק, לא הגיוני שעכשיו, מה נשלח אותו לראשון כי זה המנחת היחידי שמרושיין?

<יצחק רז: אז זאת אומרת, אם הוא למד והוא מכיר את המנחת הזה, את שטח ההפעלה, אני חושב שצריך להוסיף אותו כאחד שרשאי להמריא ולנחות שם את המאה שעות הראשונות עד שהוא אחרי זה יוכל לעבור לשטחי הפעלה אחרים, זה מה שאני מציע, כי זה יפשט, וזה גם יענה לצרכים בשטח.

<אבישי פדהצור: אני רוצה, אדוני, ברשותך להתייחס לכמה נקודות, אם אנשי המקצוע רוצים, הם רשאים להתערב מתי שימצאו לנכון.

<אבישי פדהצור: קודם כל העיתוי של ההערות, חבל שזה עולה, אדוני החוקר הראשי, רק עכשיו שאנחנו לא יכולים לדון ולשקול את זה מראש, המזל הוא ולעיקר העניינים נדרשנו עוד לפני, כי צפינו את הנולד ולכן אני יכול להתייחס לזה.

<יצחק רז: קיימנו פגישות.

<יצחק רז: ישבתי עם האנשים שלכם עם תשתיות, עברנו על זה.

<אבישי פדהצור: לי זה לא מוכר, אני חושב שיש דרך שבה משרדי הממשלה עובדים, אז נתקדם עם זה.

<אבישי פדהצור: לגבי מרחקים, התחבטנו בין היתר בעקבות הערות מאוד טובות של היועץ המשפטי לוועדה, בשאלה האם ניתן והאם נכון, שתי שאלות נפרדות לחלוטין לקבוע מרחק.

<אבישי פדהצור: אז ברור, אפשר לבוא להגיד 50 מטר, אפשר להגיד 200 מטר, אפשר להגיד 250.

<אבישי פדהצור: הקביעה אובייקטיבית או המעשית של המרחק היא לא בעיה, השאלה האם זה נכון, ואני אסביר.

<אבישי פדהצור: לפעמים הנסיבות הן שמשפיעות על מרחק, למשל, מרחק הריצה, המראה או נחיתה של כלי הטיס.

<אבישי פדהצור: יכול להיות כלי טיס שממריא ממרחק יותר קצר או יותר מצומצם, יכול להיות שנוחת - - - ארוך, ולכן נגיד 20, או 50 מטרים זה יכול להיות מבלבל.

<אבישי פדהצור: מעבר לזה, אם אני ממראה, ובן אדם עומד מאחורי כלי הטיס, אז גם אם הוא ממרחק של מטר וחצי אין כל סכנה, כי המטוס ממריא ממנו והלאה.

<אבישי פדהצור: בנוסף, מעבר לזה, אני חושב שבהקשר הזה קביעה של מרחק זה קצת נותן מקום, נקרא לזה, ל"פיחות" באחריות של הטייס המפקד, כי הוא אומר 3 מטרים יצאתי ידי חובתי, גם אם אני חושב שבנסיבות המסוימות הללו טייס סביר לא היה מבצע את הנחיתה בגלל רוח צד, או בגלל מאפייני קרקע כאלה או אחרים, הרגולטור קבע 30 מטרים, 300 מטרים, עמדתי ב-300 מטרים וסנטימטר, יצאתי ידי חובת הבטיחות והאחריות של הזולת.

<אבישי פדהצור: אנחנו חושבים שזה לא נכון.

<אבישי פדהצור: התקנות הללו שמות בטבורן את האחריות האישית של הטייס המפקד.

<אבישי פדהצור: זה לא יהיה נכון לדעתנו לדלל את זה למרחק שקודם כל קשה לקבוע אותו מראש באופן שיהיה מדוייק לכל נסיבה.

<אבישי פדהצור: בנוסף על זה בנסיבות שבהן זה עלול לגרוע מהאחריות של הטייס המפקד להביא לתוצאה לא נכונה ככלל.

<איתי עצמון: גם מבחינת אכיפה זה עלול להיות בעייתי.

<אבישי פדהצור: זה כמובן עוד שיקול שאנחנו לא אוהבים להגיד אותו בקול, הוא קיים שם תמיד כרקע.

<אבישי פדהצור: בסופו של יום כאשר אדם מפר את דיני הטייס, אנחנו צריכים לאכוף אותם כלפיו.

<אבישי פדהצור: אחת מהפינות, בוודאי בהקשר הזה שאין לי שוטרים ושופטים תחת כל עץ רענן, אז היכולת שלי לבוא ולהגיד היה 3 מטרים, ה-3 מטרים וסנטימטר, יכול להיות מאוד קשה.

<אבישי פדהצור: אז יכול להיות שזה יוצר ודאות, אבל זה פוגע בהרתעה, זה פוגע בתכליתיות של הנורמה, כמו שאמרנו, זה גם מדלל את האחריות האישית של הטייס ואנחנו חושבים וחשבנו, ולכן הנוסח הוא כפי שהוא, כפי שעוד מעט נראה, לא נכון לקבוע מרחק ספציפי.

<אבישי פדהצור: לגבי הנושא של לאפשר לצבור שעות במנחת לא מרושיין ששם זה נלמד.

<אבישי פדהצור: תיכף אנשי המקצוע ירחיבו כי זאת טענה שאני שומע לראשונה.

<אבישי פדהצור: קודם כל, אני קצת מוטרד, אני חייב להודות מזה שאנשים מקבלים אפריורי את ההכשרה באתרים שהם לא מרושיינים, זה דבר שלא יכול להיות.

<יצחק רז: זה עשרות שנים.

<יצחק רז: עשרות שנים זה עובד וצריך להמשיך כך.

<אבישי פדהצור: אני לא יודע אם עשרות שנים, אנחנו עשרות שנים ראינו - - - במשך שנים רבות, גם לא טיפלנו באז"מים עשרות שנים.

<אבישי פדהצור: הנוהג הוא נוהג טוב.

<אבישי פדהצור: תיכף אנשי המקצוע יביעו, אם יהיה צורך.

<אבישי פדהצור: קודם כל זה מסוג ההצעות שאולי היה טוב שלא תוצענה.

<אבישי פדהצור: - - - מתבקשים לקבוע בחקיקה את האפשרות הזאת לעשות שימוש בשטח הפעלה מבלי שהבן אדם מוכשר רק בגלל שהוא קיבל שם את השיעורים שלו לדעתנו שלא כהלכה, שלא כדין, זה לא נכון, לא תורם לבטיחות, זה הסדר - - -

יצחק וקנין: רבותיי, אני אאפשר לכל מי שרוצה לומר משהו שיאמר אותו, אבל אי אפשר לשמוע את כולכם ביחד.

<יצחק רז: כל הטיעונים שנאמרו פה הם בדיוק הפוכים.

<יצחק רז: אני חושב שצריך להיות תנאי מינימום למרחקים, בדיוק כמו שאתה מקבל מהירויות וכדומה, ולא סומכים על זה שאתה בגדול תשמור את המהירות.

יצחק וקנין: אני מנסה לראות את הרציונל, אני חושב שמה שהוא אומר הוא צודק.

יצחק וקנין: אם אתה מתחם את זה במרחק, אז הטייס יגיד אני עמדתי במרחק 100 מטר, כאילו אני משחרר אותו משיקול הדעת?

<יצחק רז: להיפך, זה המינימום שהוא צריך לשמור.

יצחק וקנין: הוא צריך לראות על פי שיקול דעתו אם השטח שלו מאפשר לו להמריא ברגע שאתה תצמצם את זה למרחקים.

יצחק וקנין: ברגע שאתה קובע, אתה כאילו עמדת במרחק, אני עמדתי בקטע של המרחק, כל שאר הדברים אני שם אותם אחריי.

<יצחק רז: אני מסתכל אחרת, כשאתה בא אליו בטענות, מה הקריטריון שלך כשאתה מחליט שהוא לא עמד, לפי איזה קריטריון אתה בודק אותו?

יצחק וקנין: הוא צריך לראות שהשטח פנוי, אין לו דברים שכרגע מפריעים לו להמראה או לנחיתה.

יצחק וקנין: מה שאנחנו מדברים כרגע זה המראה.

<גיורא רום: לא, גם נחיתה.

<גיורא רום: אתה צריך לאמוד את המרחק מהאוויר, זה בדיוק התפיסה של הנהיגה במזג אוויר בעייתי.

<גיורא רום: לא אומרים לנהג את המהירות, אלא אומרים לו להתאים את המהירות לתנאי הדרך.

<גיורא רום: כל הרעיון שמה שאנחנו מציגים לכבוד הוועדה, זה לנסות לשחרר את מוסרות הרגולציה, לא לבוא לרת"א לקבל רשיון על כל דבר, הגדר על כל דבר.

<גיורא רום: אנחנו מעבירים לטייסים יותר אחריות ושיקול דעת, בטח לא בדרך שבו אנחנו מעבירים להם, ושמים להם סנדלי דנוור.

<גיורא רום: הם צריכים לדעת שהם באו לנחיתה, שנחתו.

יצחק וקנין: בוא נאמר שקבעתי 150 מטר, אני אקח מטר ואתחיל למדוד?

<גיורא רום: אם אני באוויר.

יצחק וקנין: זה קצת בעייתי אני חושב, כי הקביעה של מרחקים הם בעייתיים, זה לא דבר שאפשר ליישם אותו, במיוחד שאתה נוחת בכל מיני מקומות שהם לא מסודרים באלף אחוז.

<איתי עצמון: סוגיה שהתלבטנו בה, אדוני.

<גיורא רום: התלבטנו בזה בישיבה הקודמת, כבר טחנו את זה.

<יצחק רז: זה לא מדינה על המטר, זה סדר גודל, וטייס יודע את זה, ובכל העולם.

יצחק וקנין: אם אתה אומר סדר גודל, זה כבר בעייתי.

<יצחק רז: אין מה לעשות, כל דבר זה סדר גודל.

יצחק וקנין: אתה אומר 150 מטר, אז מה אני אגיד 149?

יצחק וקנין: אז הוא לא יהיה בסדר אותו טייס?

<יצחק רז: אז איך טייס בוחר מנחת?

<גיורא רום: סדר הגודל אומרים בתדריך, כשקובעים את התדריך, כשמלמדים אומרים סדר הגודל הוא כזה וכזה, זה לא הרגולטור אומר, זה בית הספר לטיסה אומר, זה המקום שבו האחריות עוברת מהרגולטור לבית הספר לטיסה.

<גיורא רום: זה תהליך.

<גיורא רום: הרגולטור לא יכול לעסוק בדברים לא מדויקים, ואיפה שהוא לא מסוגל, הוא צריך לתת את שיקול הדעת ולנסח את זה כהלכה.

<אבישי פדהצור: ברשותך, אדוני, גיליתי שיש לנו פה שגגה בפיסקה 7, אחד מהנושאים שצריכים לקבל בהם הדרכה, זה דיווח בקשר ליחידת נת"א לקראת נחיתה בשטח הפעלה ולאחר המראה ממנו", זה צריך להיות ולפני המראה, וזה בהמשך - - -

יצחק וקנין: הסעיף האחרון בהקראה.

<אבישי פדהצור: אנחנו מבקשים פשוט מאוד, שבמקום ולאחר, יבוא ולפני.

<יצחק רז: לגבי ההצעה שלי לגבי הדרכה שמתקיימת שם משך עשרות שנים, אני חושב שצריך להמשיך אותה, אין שום בעיה שטייס טרייק ילמד במנחת ראשון, או בשדה אספלט.

<יצחק רז: אין שום בעיה שימשיכו במנחתים שקיימים כמו היום, ובלבד שהמדריך הוא מאושר, הוא יודע להדריך שם, עושים את זה שנים, והוא מכשיר אותו על אותו מנחת, על אותו שטח הפעלה.

<יצחק רז: אני חושב שצריך להמשיך בזה, כי ולא, חונקים פה את התעופה הספורטיבית.

<אבישי פדהצור: אני רוצה להתייחס לזה, אדוני, לפני שמנהל רת"א התייחס, אני בטוח שיש לו מה לומר.

<אבישי פדהצור: בסופו של יום, עם כל הכבוד והערכה למשרד החוקר הראשי, מי שמופקד על בטיחות התופעה בישראל זה המנהל, ואם המנהל אומר, חברים, זה תשתית קרקעית שהיא לא מרושיינת, אני לא רוצה שיהיו בה מעשים או מחדלים כאלה או אחרים.

<אבישי פדהצור: ונכון, אולי היה נוהג כזה של איקס, וויי, זד, אבל הוא צריך להיפסק.

<אבישי פדהצור: כי גם נוהג שאיננו טוב, דינו לעבור מן העולם.

<אבישי פדהצור: אני חושב שיש לתת בכורה לעמדתו של שמי שאחראי ונותן דין וחשבון לציבור על הנושאים האלה, עם כל הכבוד שוב לכל דעה שנשמעת.

יצחק וקנין: אני לא מקבל את הגישה שלך, שלא צריך להשמיע דעות אחרות.

יצחק וקנין: אנחנו פה כל כך הרבה דברים שינינו בהגיון, במחשבה, נשמעים דברים, אפשר לקבל אותם ואפשר לא לקבל אותם, זה משהו אחר.

יצחק וקנין: אבל את הדעות האחרות צריך לשמוע, אחרת בוא נשב אני ואתה, ונגמור את חוק הטיס.

<שי וינר: בגדול, לחזק את עמדתו של היועץ המשפטי של רת"א.

<שי וינר: זה הזדמנות טובה להתחיל ליצור לחץ אצל החברות, לרשיין את המנחתים האלה, בסוף כשאתה מרשיין מנחת, יש לך חובה לשים שם כיבוי אש, עזרה ראשונה.

<שי וינר: יש מי שלוקח אחריות על מה שנעשה שם.

<שי וינר: ואם מתקיים פעילות של בית ספר, של הדרכה במקום שהוא איננו מרושיין כהלכה, זה הזדמנות טובה כבר להפעיל לחץ מטעם אותו טייס שבא לעשות רשיון, שעכשיו יודע שהוא לא יהיה לו מאיפה לטוס, לחץ מערכת לרשיין את אותו מנחת, ולעשות את כל האימונים האלה במתקן שהוא מתאים יותר.

<יצחק רז: לפחות מה שאני דיברתי עם האנשים, כיבוי אש, וזה יש מעצם רישוי עסקים.

<יצחק רז: אדם שהוא מפעיל שטח הפעלה, שהוא שם האנגרים למטוסים, ממילא מחויב לעשות את הכיבוי אש והכול.

<יצחק רז: אני אומר שוב, בשטח זה יהיה שטחי הפעלה, אפילו מנחת ראשון חושב להיות שטח הפעלה אולי.

<יצחק רז: זה רעיון טוב, הלכתם עם הכיוון של אחריות לטייסים.

<יצחק רז: צריך להמשיך עם הכיוון הזה, אבל גם צריך להכיר את הצרכים בשטח.

<יצחק רז: עכשיו לאנוס את כולם להיות עם מפעילים ומרושיינים, ולהתחיל לסלול ולעשות מרחקים מהצדדים, אתם עצמכם לא יודעים.

<יצחק רז: אפילו ראשון בדוח שעכשיו חקרתי - - - העצים, כי אתה צריך 7 מטר מסלול, עוד 2 מטר שוליים, עוד 10 מטר, ואחרי זה שיפויים.

<יצחק רז: כל העצים שם עכשיו בעקבות הדוח הזה מורידים אותם.

<יצחק רז: אני בא ואומר לכם, במקומות אחרים בעולם, נוחתים בכל חור, אפילו בתוך שווקים וכדומה.

<יצחק רז: ואנחנו פתאום פה שרוצים לפתוח את התעופה הספורטיבית, התקנה הזאת חונקת את כל שטחי ההפעלה.

יצחק וקנין: השאלה אם לא צריך דברים מינימליים.

<יצחק רז: זה מה שאתה מגדיר בשטח הפעלה.

<יצחק רז: יש מדריך, הלוא ממילא הוא יכול ללמד מישהו לנחות שם.

יצחק וקנין: כן, אבל מי יקבע שהשטח - ניתן למדריך לקבוע שהוא יחליט?

<יצחק רז: אבל מה קורה עד היום?

<יצחק רז: הלוא הוא יכול ללמד אותו בכל שטח בר בשטח.

<יצחק רז: הוא יכול ללכת וללמד אותו לנחות, אז בשטח כמו עין ורד, כמו במנחתים אחרים, בחוות רונית הוא לא יכול ללמד?

<יצחק רז: מה הבעיה אני לא מבין?

<יצחק רז: הרי זה עובד עשרות שנים.

<יצחק רז: מקום שהנורמה היא טובה לא מקלקלים אותה, כך אני חושב, אולי אני לא מבין בתעופה.

<יצחק רז: ...

<אבישי פדהצור: חס וחלילה.

<גיורא רום: אנחנו עוסקים פה בחקיקה.

<גיורא רום: עוסקים פה ביצירת הסדר בתחום מסוים בתעופה.

<גיורא רום: אנחנו לא באים פה לפתור בעיות של עין ורד, או של ראשון, ואני פותר תריסרים של בעיות בדרך של פטורים, בדרך סמכויות שהחוק הקנה לי, וב-7 ו-20 ו-100 שיטות שונות.

<גיורא רום: המטרה פה היא לא לעסוק בקמבצות, זה חקיקה.

<גיורא רום: אנחנו מנסים לנסח תקנות שיעבירו את ההכשרה של נחיתה בשטח הפעלה מזה שטייסים צריכים לעבור קורס, לא משנה, מהמצב הקודם למצב החדש.

<גיורא רום: עניינים טכניים נטפל בזה, אנחנו מטפלים במאות עניינים טכניים.

יצחק וקנין: אין הערות.

יצחק וקנין: אצביע על הסעיפים כפי שהוקראו מסעיף ב עד סעיף קטן 7, כולל התיקון שהצעתם לתיקון 7.

יצחק וקנין: מי בעד?

יצחק וקנין: מי נגד?

יצחק וקנין: בעד סעיפים ב עד סעיף 7, כולל התיקון – פה אחד

יצחק וקנין: הסעיפים אושרו.

<לאה ורון: גם בפיסקה 3 במקום שטח בנוי – באזור מאוכלס.

<איתי עצמון: ובמקומות אסורים לנחיתה ולהמראה.

יצחק וקנין: כל התיקונים שנאמרו כולל כל התיקונים.

<אבישי פדהצור: הדרכה זוגית בטיסה, בת שלוש שעות לפחות, לשטח הפעלה וממנו, שבהן יתורגלו הנושאים שפורטו בפסקת משנה (א);

<אבישי פדהצור: בגדול, סיימנו את ההכשרה העיונית, עכשיו אנחנו עוברים אחרי ההכשרה העיונית במעשה.

<אבישי פדהצור: המדריך צריך לקחת אותך שלוש שעות, לתרגל אתך בהמראה ונחיתה בנושאים שהוא למד בשביל לראות שבאמת המידע, הידע חלחל.

<אבישי פדהצור: אחרי זה הסתיימו החובות ההכשרתיות, המדריך חותם לך ביומן טיסות האישי, אדוני, אני נחה דעתי שאתה מסוגל לבצע בבטחה את ההפעלה הזאת בשטח הפעלה, עכשיו אנחנו מגיעים לפרקטיקה.

<אבישי פדהצור: אתה כבר טס, מגיע לשטח הפעלה, החובה הראשונה שלך לבדוק שהמקום מתאים להפעלה בטוחה.

<אבישי פדהצור: דיברנו קודם בדיונים הקודמים על מה זה הפעלה בטוחה, לנחות בשלום, להמריא בשלום, לא להזיק לעצמך ולא להזיק לסביבה, זאת האחריות האישית שלך כטייס.

<אבישי פדהצור: אתה יכול לעשות את זה מראש, אתה יכול לעשות את זה אם אתה מגיע לנחיתה גם תוך כדי טיסה לעשות יעף ניקוי, לראות שאין מכשולים, שהקרקע מתאימה, שאין אנשים, שאין מכשולים, וקדימה לבצע את הנחיתה.

<אבישי פדהצור: אחרי שנחתת, זו כבר דרישה חמישית, לפני שאתה נוחת, אתה מודיע ליחידת הנת"א, חברים, שימו לב, אני נוחת, ולפני שאתה מודיע להם, חברים, שימו לב, אני הולך להמריא, אשרו לי את ההמראה.

<אבישי פדהצור: אותם טעמים שדיברנו עליהם בדיון הקודם, יש פה עניין של חשש ממופעים פתאום במכ"ם, לא צריכים לדבר במציאות כמו היום שכלי טיס לא מזוהים, יירוטים, הטרדות של צבא הגנה לישראל שלצערנו לא יכול להיות היום, אבל החלפתי כאן דברים בעניין הזה.

<אבישי פדהצור: דורשים, עומדים על הנוסח כפי שהוא גם נוסח בהקשר של מסוקים וזהו, אלה החובות שלך כטייס לצורך הפעלת מטוס זעיר בשטח הפעלה וממנו.

יצחק וקנין: הערות.

<אילון טל: אני רוצה לחזור למרות שאישרתם כבר את הנוסח של 79ב – לרשות שדות תעופה התנגדות עקרונית לביטוי שנבחר בתקנה – מתן אישור המראה על ידי יחידת נת"א.

<אילון טל: ככל שזה קשור ליחידות אזרחיות.

<אילון טל: הנושא של חיל האוויר, חיל האוויר צריך לייצג אותו, ואם אבישי דיבר איתם, אין לי בעיה.

<אילון טל: אני מבין את הצורך הביטחוני, אין לי שום הסתייגות ממנו.

<אילון טל: ההסתייגות היחידה היא שלגבינו, כפי שציינתי, הביטוי אישור יש לו משמעות שמטילה אחריות על יחידת נת"א וצריך להחליף אותו באיזשהו ביטוי אחר.

יצחק וקנין: בדיון הקודם כבר דיברנו על זה בהרחבה.

יצחק וקנין: הורדנו לכם את כל החשש הגדול שיש לכם מהנושא, אני לא חושב שצריך להיות לכם.

<אילון טל: לא הופחת שום חשש, רק החלטתם לפי סמכויותיכם.

<איתי עצמון: לאחר הליך בנושא כמובן.

יצחק וקנין: שמענו את הצדדים, זה שאתה נותן אישור המראה זה לא - - -

<אילון טל: יש לזה משמעות ברורה.

<אילון טל: רשות שדות התעופה הנחתה אותי להגיד שאנחנו מתנגדים לנוסח הזה, זה מה שאני עושה.

<אילון טל: אני גם שלם עם זה, יש לי פה חוות דעת של משפטן שהוא כתב על האחריות של מערכת פיקוח טיסה כשהיא שנותנת אישור המראה.

<איתי עצמון: זה לא חוות דעת שהועברה לוועדה, נכון?

<אילון טל: לא.

יצחק וקנין: סופו של דבר אנחנו המחוקקים, ואנחנו צריכים להעביר את זה בהתאם למה ששמענו, ולא החלקנו את זה ככה.

יצחק וקנין: אני חושב בישיבה הקודמת הקדשנו לזה זמן ומחשבה, בסופו של דבר הגענו למסקנה שלא צריך להיות לכם שום חשש בנושא.

יצחק וקנין: מי בעד לאשר את סעיפים 3-5, מי נגד?

יצחק וקנין: בעד סעיפים 5-3 – פה אחד

יצחק וקנין: סעיפים 3-5 אושרו.

<איתי עצמון: וכמובן גם את סעיף ב - הדרכה זוגית בטיסה בת 3 שעות, את כל הפסקאות שכרגע קרא אותם אבישי פדהצור.

יצחק וקנין: עד סעיף 5 הכול אישרנו.

יצחק וקנין: מה פירוש המלים?

<אבישי פדהצור: בנוסף על אז"ם ומסוק, יש לנו עוד כלי טיס עם מאפיינים מיוחדים, קוראים לכלי הטיס הזה ג'ירופלן, תיכף יתקנו אותי אנשי המקצוע, זה מטוס שיש לו כנף סובבת שהיא לא ממונעת, זאת אומרת, שלא מחוברת למנוע, אלא שמכוח התנע של כלי הטיס וזרימת האוויר היא מסתובבת ונותנת לו יכולות עילוי טובות יותר, מה שמאפשר לכלי הטיס הזה להמריא למרחקים קצרים יותר, לנחות במרחקים קצרים יותר, אולי זה קצת משפיע על התמרון, אני לא יודע אם עד כאן הייתי בסדר.

<קריאות: בסדר גמור.

<אבישי פדהצור: עמדת רת"א היא שנכון להחיל את ההסדרים של שטח הפעלה לאז"ם גם על כלי טיס מהסוג הזה.

<אבישי פדהצור: הואיל ואין תורה גדולה, אז אנחנו פשוט מפנים לעניין מה שקיים לגבי אז"ם.

<אבישי פדהצור: זאת אומרת, גם כאן בא לשם טייס עם הגדר ג'ירופלן, הוא צריך לקבל הדרכה עיונית הדרכה מעשית לבדוק את תוואי הקרקע וכו'.

<אבישי פדהצור: לכן אנחנו אומרים יחולו הוראות תקנה משנה ב של אז"ם בשינויים המתחייבים.

יצחק וקנין: הערות?

יצחק וקנין: אין הערות.

יצחק וקנין: מי בעד סעיף (ג), מי נגד?

יצחק וקנין: בעד סעיף ג – פה אחד

יצחק וקנין: סעיף ג אושר.

<אבישי פדהצור: הסבר.

<אבישי פדהצור: עד עכשיו דיברנו על ההערות הקונקרטיות של מה צריך לעשות בשטח הפעלה כאשר מפעילים מסוק, מטוס זעיר משקל וג'ירופלן.

<אבישי פדהצור: עכשיו יש הוראות כלליות שנוגעות לסיטואציות מיוחדות שבהם שטח ההפעלה נמצא או בסמוך או בתוך מקום יישוב, נקרא לזה באופן כללי.

<אבישי פדהצור: הבעיה העקרונית, או הכללית היא שיש מסיבות שבהן אנחנו רוצים להרחיק את כלי הטיס מהסביבה שלו על מנת שחלילה לא יזיק להם, ואחד מהמבחנים שלנו בעניין הזה, זה באמת אזורים מאוכלסים או אזורים מיושבים.

<אבישי פדהצור: כמו שאדוני רואה, אנחנו שינינו את הנוסח כי היו לנו דיונים מאוד יסודיים ומקיפים בנסיון להגדיר את זה, מה זה אזור יישוב, מה זה אזור מאוכלס, האם לתת שוב פרמטרים אובייקטיביים של שלושה אנשים למטר מרובע, שלושה אנשים לקילומטר מרובע וכו'.

<אבישי פדהצור: התפתלנו עם הנוסח, ניסינו קצת להסתמך על הגויים, לא כל כך הצלחנו, נאחזנו קצת במה שהבריטים מציעים לעניין הזה, לקחנו את הנוסח שלהם, ביארנו אותו, חינכנו אותו היטב, אני חושב שהגענו לנוסח שהוא מניח את הדעת בגדול.

<אבישי פדהצור: מבחינה עקרונית התקנות אומרות, אם אתה מטיס מטוס זעיר או ג'ירופלן, מותר לך לנחות בקרבת - סליחה, אסור לך לנחות באזור מאוכלס.

<אבישי פדהצור: אתה לא יכול להיכנס לתוך מתחם מגורים, אין, לא ייתכן.

<אבישי פדהצור: בקרבתו, או בסביבתו אתה יכול, ככל שזה לפי שיקול דעתך, אבל אתה לא תנחת בתוך מגרש כדורגל באמצע שכונה, אתה לא אמור להגיע לשם, אין לך מה לחפש שם, הסיכון לסביבה גדול מאשר התועלת להפעלה הספציפית הזאת.

<אבישי פדהצור: לגבי מסוקים, ששם המאפיינים הם עוד יותר קשים, כי מסוק אז"ם צריך מרחק המראה ונחיתה, מסוק יכול להגיע אנכי, שם הסיכון, במרכאות, או הפיתוי הוא גדול יותר.

<אבישי פדהצור: מסוקים, עמדת גורמי המקצוע ברת"א היא להדיר אותם לחלוטין מאזורים מאוכלסים, אלא אם כן הם נוחתים במנחת מרושיין.

<איתי עצמון: מאזורים מאוכלסים או בקירבת - - -

<אבישי פדהצור: בדיוק, אני לא רוצה שזה יהיה בחצר ולא על הבית.

<אבישי פדהצור: אנחנו רוצים מסוקים, עוד מעט נראה שיש סייג להסדר הזה, אבל מסוקים בהפעלה כללית, זאת אומרת, בהפעלה שהיא לא מסחרית תחת בעל רשיון הפעלה אווירי, יישארו מחוץ למקום היישוב או קירבתו, או שינחתו בתוך מקום יישוב במנחת מרושיין על כל המגבלות שיש לזה, על כל המאפיינים וכו'.

יצחק וקנין: שאלה כללית, לגבי מה שאנחנו מכירים.

יצחק וקנין: מסוק בדרך כלל אני רואה במגרשי כדורגל הם נוחתים, או במנחתים של בתי חולים, אלה דברים מסודרים, אנחנו מכירים את זה.

יצחק וקנין: אבל מה זה משטח מרושיין?

<אבישי פדהצור: יש לנו תקנות שלמות, תקנות הטיס מנחתים, אני חושב שזה למעשה משנה את האזור שהיה בהם, שקובעות איך מרשיינים מנחת.

<אבישי פדהצור: יש בתקנות האלה דרישות, אם זה לגבי החל מהסימון שלו, צריך להיות מסומן, מתוחם, החל מהמאפיינים שלו, צריכים להיות לו שיפועי גישה כאלה או אחרים שיהיו נקיים ממכשולים על מנת שיוכל להיכנס בשלום ולצאת בשלום ולבטל נחיתה ללכת סביב אם יש צורך.

<אבישי פדהצור: יש חובה שיהיה בו מפעיל עם אחריות לגבי התשתית והכשירות שלה, והניקיון שלה, ושירותי עזר, כמו כיבוי אש שדיברנו וכו'.

<אבישי פדהצור: לכן, כאשר אתה מפעיל מנחת מרושיין באזור מאוכלס, הסכנה שהוא יוצר לסביבה, היא הרבה יותר קטנה.

<אבישי פדהצור: היא עברה בקרה ורגולציה מאשר שטח הפעלה שמישהו בא ונוחת לי בחצר, גם אם הסכמתי שהוא ינחת לי בחצר.

<אבישי פדהצור: זה הבדל שלדעתו הוא ביסוד ההסדר, ולכן אנחנו רוצים להנחיל אותו דרך ההסדר הזה.

יצחק וקנין: אין הערות.

יצחק וקנין: אני מצביע על סעיפים ד 1, 2 1(א)(ב)- הסעיפים אושרו.

יצחק וקנין: בעד סעיפים (ד)(1) ו-(2) – פה אחד

יצחק וקנין: סעיפים (ד)(1) ו-(2) – אושרו.

<אבישי פדהצור: הסבר.

<אבישי פדהצור: אמרנו קודם מטוס זעיר משקל וג'ירופלן לא נוחת בתוך אזור מאוכלס, וגם לא בקירבתו, זה אנחנו אומרים בהפעלה כללית.

<אבישי פדהצור: יחד עם זאת, ייתכנו מקרים, כמו למשל בהפעלה מסחרית כמו מוניות אוויר או מסוקי פינוי שבהם כן נרצה לאפשר את זה.

<אבישי פדהצור: בשביל לא להרוג את התעשייה הזאת ולאפשר את הקיום שלה בבטיחות, בשביל זה אנחנו קבענו פה תנאים.

<אבישי פדהצור: אי אפשר לעשות את זה במסגרת הפעלה כללית, זאת אומרת, שאדם נכנס למסוק שלו, נופל בחצר שלו, בחצר של זולתו.

<אבישי פדהצור: אפשר לעשות את זה רק במסגרת מי שמחזיק ברישיון הפעלה אווירי, זאת אומרת, חברת תעופה שהיא עצמה עברה רגולציה ברת"א.

<אבישי פדהצור: יש תכניות הדרכה והכשרה למדריכים שלה, מפלטי ההפעלה שלה עוברים בקרה של רת"א, וההנחה שהיא יוצרת גם כן רגולציה פנימית על הטייסים שלה, יותר מאשר אדם שהוא בר בשטח.

<אבישי פדהצור: תנאי ראשון כמובן שהטייס שממריא או נוחת, מוסמך לעשות את זה לפי התקנות הללו, תנאי ראשון.

<אבישי פדהצור: בנוסף, הוא צריך לעשות את זה כשהוא מועסק על ידי בעל רשיון הפעלה אווירית, על ידי חברת התעופה, תחת האחריות שלה, שלא יהיה מצב שבו בן אדם בבוקר הוא מועסק בחברת התעופה, בערב, ברצונו החופשי הוא נוחת בחצר של השכן ואומר, מה אתם רוצים?

<אבישי פדהצור: מעסיקים אותי בבוקר, לא.

<אבישי פדהצור: אתה יכול לנחות בשטח כזה באזור מאוכלס רק כאשר אתה בתפקיד מטעם החברה, זה המוניות אוויר שלנו וכו'.

<אבישי פדהצור: המנהל מאשר לאותה חברה במסגרת הרישוי שלה, מפרטי ההפעלה שלה, לבצע את המשימה הזאת, זאת לא משימה טריוויאלית, זאת משימה שצריכים לראות שיש לגביה הדרכות מתאימות, בקרה מתאימה על הטייסים וההכשרה שלהם.

<אבישי פדהצור: לכן יש פה עוד, נקרא לזה, מירוק שעושה הרגולטור להפעלה הזאת.

<אבישי פדהצור: - - - שזה מספק את רמת הבטיחות המתאימה בשביל לאפשר הפעלה כזאת, כמו שאמרנו, היא לא פעוטת סיכון.

<יצחק רז: זה הסעיף שיאפשר לאשר למישהו מנחת פרטי סמוך למגורים שלו?

<אבישי פדהצור: אני לא יודע מה המונח מנחת פרטי.

<יצחק רז: מישהו שגר במושב ומנחית שם.

<יצחק רז: אני מדבר על הרעיון.

<יצחק רז: מישהו שגר במושב.

<אבישי פדהצור: מי שגר במושב, לא נופל בכללים, לפחות בנסיבות שאתה מתאר, שהוא מועסק אצל בעל רשיון הפעלה אווירית, והוא עושה את זה בנסיבות או במסגרת העסקתו אצל בעל רשיון אווירי.

<אבישי פדהצור: מי שיש לו מנחת בחצר, הצטרך לרשיין את המנחת.

<אבישי פדהצור: זה לא חל על זה.

<אבי נוי: הסעיף הקודם מדבר על בן אדם פרטי, הפעלה פרטית זה במנחת מרושיין.

<אבישי פדהצור: זה במנחת מרושיין, יפה, זאת אומרת, שאם הוא לא מרשיין את הפלטפורמה הזאת בחצר, אז הוא ינחת, זה ייקח אוטובוס או מונית.

<אבישי פדהצור: הוא לא יכול לנחות בחצר שלו מכוח התקנות הללו.

<אבישי פדהצור: תודה אדוני.

<אבישי פדהצור: אני מודה על ההבהרה אדוני.

<איתי עצמון: אני מבקש לשאול.

<איתי עצמון: למעשה החריג שקבוע כאן בתקנת משנה (ה), יאפשר למטוס זעיר להמריא ולנחות גם אם שטח ההפעלה נמצא באיזור מאוכלס כפי שהוגדר כאן " - - - הליקופטר, גם אם שטח ההפעלה נמצא באזור מאוכלס או בקרבתו".

<איתי עצמון: לעניין התנאי שקבוע בפיסקה 2, שלמעשה, אם אני מבין נכון, זו הפעלה מסחרית.

<איתי עצמון: האם, למשל, כפי שהזכיר כאן היושב ראש, מסוקים שנוחתים בבתי חולים באים בגדר הפעלה מסחרית?

<אבישי פדהצור: נשים לרגע בצד את המסוקים הצבאיים.

<איתי עצמון: חוק הטייס גם לא חל על הפעלה צבאית, אני מדבר כרגע על הפעלה - - -

<אבישי פדהצור: לגבי אלה יש לנו שתי סיטואציות.

<אבישי פדהצור: אם המנחת בבית החולים מרושיין, אז יצאנו ידי חובתנו לפי ההסדר הכללי.

<אבישי פדהצור: אם המנחת בבית החולים לא מרושיין, המסוקים הללו "להק" הם עוסקים בהפעלה מסחרית, יש להם רשיון הפעלה אווירי לפי הפרק - - -

<לאה ורון: אז אולי רגע תבהיר לוועדה אם הנחיתה בבתי חולים נחשבת למנחת מרושיין או לא.

<אבישי פדהצור: יש בתי חולים שבהם המנחת מרושיין.

<לאה ורון: כמה בתי חולים ברחבי הארץ?

<אבישי פדהצור: זה אין לי מושג.

יצחק וקנין: איפה שיש מנחת יש בית חולים.

<גיורא רום: יש ברמב"ם, בתל השומר, בסורוקה, בכל מקום שיש מנחת רת"א מרשיינת, רק לאחרונה שללנו את הרשיון של "שיבא" למשך כחצי שנה, כי הם חרגו מתנאי הרשיון ולא נחתו שם מסוקים.

<גיורא רום: בבתי חולים אנחנו מרשיינים, אז המנחת מרושיין, אם הוא מרושיין הבעיה פתורה.

<אבישי פדהצור: ואם הוא לא מרושיין, אז צריכים לעמוד בתקנות האלה, וזה נותן לנו - - - אם חס וחלילה המנחת השתבש.

יצחק וקנין: אני בטוח שהוא מרושיין, המנחת פה, בכנסת.

<גיורא רום: לא, מול החניה למעלה.

יצחק וקנין: ליד החניה למעלה יש מנחת, השאלה שלי אם הוא מרושיין.

<יצחק רז: לא, הייתה לנו בעיה רצינית עם המנחת הזה.

יצחק וקנין: אני לפחות פעמיים טסתי מהמנחת הזה, במסוק צבאי במלחמת לבנון.

<יצחק רז: צבאי, נוחתים חופשי, לא לפי הכללים האלה.

<איתי עצמון: אני ממשיך את השאלה שלי כי אני לא בטוח שהבנתי.

<איתי עצמון: מסוק שמביא פצועים חלילה לבית חולים, זה נעשה במסגרת הפעלה מסחרית?

<אבישי פדהצור: כן.

<איתי עצמון: הפעלה מסחרית כפי שמוגדרת בחוק, כלומר, הפעלת כלי טיס וצרכי עסק שעיקרו הסעת נוסעים וכו'.

<לאה ורון: מה עם מאגרי הקידוח של הגז הטבעי שממריאים וטסים לתוך הים, לאסדות, יש להם היתרים?

<לאה ורון: הם טסים משטח ישראל לתוך האסדות של תמר?

<אבישי פדהצור: למיטב ידיעתי, החברות שמבצעות את זה, הן בעלות רשיון הפעלה אווירי, אחרת אסור להם לעשות את זה, הם לא מסוקים, אני מניח, של החברות שקודחות, אלא שחברות הקידוח ספקות שירותים של ספק.

<אבישי פדהצור: הספק הזה לפי חוק הטייס, סעיף 17, עוסק בהפעלה מספרית, שזה מתן שירות באמצעות כלי טייס בתמורה, הוא חייב להיות מרושיין אצל רת"א.

<אבישי פדהצור: לכן אם המנחתים על האסדות לא מרושיינים, הוא יוכל באמצעות הנורמה הזאת להמשיך לבצע את משימותיו.

יצחק וקנין: אני זוכר שהיו מטיסים את הרב עובדיה, זכרונו לברכה, ממקום למקום במסוק היו לוקחים אותו.

יצחק וקנין: אני זוכר שפעם אחת אני הנחיתי אותו במגרש כדורגל בשלומי, אבל אז היה נציג של החברה שחיכה שם וקידם, ועשה את כל הדברים.

יצחק וקנין: במיוחד בחודש אלול כשהיו עצרות, הוא היה טס במסוקים כל הזמן ממקום למקום.

<איתי עצמון: מה אמור המנהל לאשר לפי פיסקה 3, במסגרת מפרטי ההפעלה של בעל רשיון AOC?

<אבישי פדהצור: הוא מאשר.

<אבישי פדהצור: במפרטי ההפעלה, אם אני לא טועה, יתקנו אותי, מפורטות המשימות במרכאות כפולות, שמותר לבעל רשיון הפעלה אווירית לבצע.

<אבישי פדהצור: בשביל לאשר לבעל רשיון הפעלה אווירית משימה במפרטי ההפעלה, אני בודק שיש לו נהלים מתאימים, כלי טיס מתאימים, ערכי הדרכה מתאימים, כל מה שקשור להפעלה של כלי הטיס.

<אבישי פדהצור: כלומר, נוסף לדרישות הכשירות בפיסקה 1, ולעצם החזקה ברשיון אווירית, הוא צריך גם איזשהו היתר ספציפי למשימה הזאת.

<עמרי טלמון: לא יודע אם כאן המקום, לגבי סוגיה שעליה אני מתכתש לא מעט עם רת"א, או שהם לא מבינים אותי, או שקרוב לוודאי אני לא מבין אותם.

<עמרי טלמון: יש עניין של דאונים, אלה נוסעים באוויר, והם נוחתים כשאין להם ברירה באשר הם צרו, זו נחיתת אונס, ולכן הם יכולים לנחות בכל מקום בעצם כי אין להם ברירה.

<עמרי טלמון: אין להם מנוע, לא יכולים ללכת סביב.

<עמרי טלמון: כשמתכננים טיסה לטווח ארוך, משתדלים לראות בדרך אם יש אזורים שבהם הנחיתה היא יותר הגיונית, נניח, אם טסים דרומה, אז המסלול שהיה פעם מנחת ערד שנגנב כולו חוץ מהאסד, זה מקום טוב לנחות בו.

<עמרי טלמון: מי שנחת דאון בשטח צריך להביא אותו חזרה הביתה.

<עמרי טלמון: לצורך העניין הזה הדאונים האלה יש שיטה לפרק את הכנפיים ואת משטחי הזנב, ועם גרר מיוחד מביאים אותו הביתה.

<עמרי טלמון: זה תהליך שהוא ארוך ומסובך וצריך לגמור אותו לפני שאי אפשר להשאיר דאון בלילה בשטח.

<עמרי טלמון: אם הדאון נוחת במקום, כמו מנחת ערד שהזכרתי קודם, יש כאלה 20, 30 מקומות, אז יותר הגיוני לשלוח את המטוס הגורר שהמריא אותו כדי שיגרור אותו חזרה הביתה.

<עמרי טלמון: פעולה כזו אומרת שיש כאן שתי נחיתות והמראה אחת, בכל פעם זה כלי אחר.

<עמרי טלמון: בנחיתה הראשונה נוחת דאון, בנחיתה השנייה נוחת מטוס גורר, בהמראה ממריאים שניהם ביחד קשורים בחבל, זה לא דאון ולא מטוס אלא שניהם יחד.

יצחק וקנין: זאת הפינה, מה השאלה?

<עמרי טלמון: השאלה היא אם הסעיף הזה מאפשר למנהל להתיר פעולה כזו בשעת הצורך, כי פה לא נזכרים ג'רופלן ומטוס זעיר, לא נזכר לא דאון ולא מטוס גורר.

<איתי עצמון: מטוס זעיר או כלי טיס רוטורי.

<אבישי פדהצור: שזה ג'רופלן ומסוק, נכון.

<אבישי פדהצור: התשובה לזה אדוני פשוטה – לא, וכמובן יש גם לתשובה הסבר.

<אבישי פדהצור: לגבי הנחיתה של הדאון מלכתחילה, סעיף 75 לחוק הטייס לא חל על דאון, זאת אומרת, החובה לנחות בשדה תעופה לא חלה על דאון כי מטבעו נוחת בשטח.

<אבישי פדהצור: המטוס שמוציא, או שמר טלמון מבקש שיוציא את הדאון, הוא מטוס שאיננו אז"ם או כלי טיס רוטורי, הוא מטוס מה שמכונה מהתעופה הכללית עם המאפיינים שלו, עם היכולות שלו, ההסדר הזה לא נוגע אליו בשום צורה שהיא.

<אבישי פדהצור: הבקשה של מר טלמון מונחת על שולחן גורמי המקצוע ברת"א, הם צריכים לגבש עמדה לעניינה.

<אבישי פדהצור: אני העברתי למר טלמון תשובה מפורטת כבר שאין בכוונתנו במסגרת התיקון הזה גם לתקן את כל מה שקשור לחילוץ אז"ם באמצעות כלי טיס שהוא לא חלק מהתיקון הזה, וגם לא לעשות אלף ואחד תיקונים אחרים נוספים שאולי צריכים לעשות בשביל לטייב את התעופה האזרחית בישראל, אחרת אין סוף לדבר, וזה לא הסתיים.

<אבישי פדהצור: ברגע שעמדת גורמי המקצוע תתגבש ותלובן ואם היא תתועדף כתיקון חקיקה שצריך לקדם אותה, אנחנו כמובן נביא את זה בפני הוועדה.

<אבישי פדהצור: כמו שאדוני רואה, לא מטפלים רק - - -

יצחק וקנין: יש לי שאלה.

יצחק וקנין: מר טלמון, הדבר שהערת כרגע הוא שכיח?

<עמרי טלמון: לא כל כך, אבל הוא חשוב, בכלל דאייה זה לא דבר שכיח.

יצחק וקנין: אני מבין, השאלה עד כמה הוא שכיח.

<עמרי טלמון: אין לי מספרים מדויקים, אבל זה בוודאי לא שכיח, זה בתחום שתי ספרות נמוכות בשנה.

<עמרי טלמון: לא 50, ולא 60, יותר דומה לתריסר, תריסר וחצי.

<אבישי פדהצור: אותם מקרים חריגים קיצוניים שניתן לשמור בהם על הבטיחות, יש לנו את סעיף 165 לחוק הטיס שהוא סעיף הפטורים הידוע.

<אבישי פדהצור: זה הסעיף שמאפשר במקרים המתאימים, אני לא אומר כבר מראש שכל מקרה יתאים ויאושר חלילה, זה עניין של אחריות של המנהל בכל מקרה לפני נסיבותיו.

<אבישי פדהצור: באותם מקרים קיצוניים וחריגים שבהם יהיה צורך בדבר, ותהיה אפשרות בטיחותית קיים כלי.

<אבישי פדהצור: הבעלים של דאון לא עומד מול שוקת שבורה.

יצחק וקנין: בדרך כלל התחום המראה של הדאונים, או התחום האווירי הוא מוגדר, אני לא חושב שהם יכולים לנוע בכל מקום שהם רוצים.

<אבישי פדהצור: אני לא בטוח שדאונים – יש הוראות תעבורה אווירית, באופן עקרוני יתקנו אותי - - שבינינו, אם הם תופסים את הזרמים הטובים, והם נמצאים בגבהים הנכונים, יכולים לטוס גם 300 ו-400 קילומטרים.

<עמרי טלמון: למה לא אלף?

יצחק וקנין: שאלתי, האם הם יכולים לטוס בכל מקום שהם רוצים?

<עמרי טלמון: לא, יש מגבלות.

<גיורא רום: - - - רת"א הוציאה לפני חודשיים אחרי עבודה של כמה שנים עם חיל האוויר, היא מבהירה בדיוק איפה מותר לדאות ואיפה אסור, באיזה גבהים, עם מי צריך להתקשר, הכול מוגדר.

<גיורא רום: יש מפה, אין שום כלי טיס שאפשר לטוס איתו בכל מקום, בכל שעה, לכל כיוון.

יצחק וקנין: עוד הערות.

יצחק וקנין: אני מצביע על סעיפים (ה) (1), (2), (3) מי בעד?

יצחק וקנין: מי נגד?

יצחק וקנין: בעד סעיפים (ה) (1) (2), (3) – פה אחד

יצחק וקנין: הסעיפים אושרו.

<אבישי פדהצור: אתן הסבר כללי.

<אבישי פדהצור: אני גם מציע אדוני, ברשות הוועדה כמה תיקונים לנוסח שאני חושב שמצאנו שהם נחוצים.

<אבישי פדהצור: אסביר את ההקשר הכללי בתור התחלה.

<אבישי פדהצור: אנחנו עד עכשיו דיברנו על הכלל שצריך לנחות רק בשדה תעופה או במנחת שניתן רשיון להפעלתו ועל היוצא מן הכלל, שאתה נוחת במקום שאיננו שדה תעופה, ומנחת שניתן רשיון להפעלתו, דא עקא, שיש לנו בחיים גם ייצור נוסף שהוא מנחת שניתן רשיון להפעלתו, אבל המפעיל לא נמצא בו.

<אבישי פדהצור: לפי החוק היום - - -

<לאה ורון: לא הזכרנו את קריית שמונה, יש סיפור גדול של ההפעלה.

<אבישי פדהצור: נושא סבוך.

<אבישי פדהצור: לפי הדין היום, כאשר מפעיל המנחת לא נמצא, אין להשתמש במנחת, דבר נורא פשוט.

<יצחק רז: גם לא כשטח הפעלה?

<אבישי פדהצור: גם לא כשטח הפעלה, כי שטח הפעלה מוגדר כאתר שאיננו שדה תעופה או מנחת שניתן רשיון להפעלתו, לכן, אסור להשתמש בו.

<אבישי פדהצור: רת"א – אוזנה כרויה לרחשי הציבור .

<גיורא רום: אבישי, אל תיסחף.

יצחק וקנין: אל תקלקל לנו את האווירה, גיורא....

<אבישי פדהצור: באקראי אוזנינו הסתומות שמעו את רחשי לב הציבור.

יצחק וקנין: כל כך הרבה נעשה בנושא בשלוש השנים האחרונות, אנחנו נגיד שאתם - - -

<אבישי פדהצור: בא הציבור והציג בפנינו, תראו, יש מצב דברים שבו יש מנחת שהוא מרושיין, במשך, נניח כמשל, ימי השבוע, מפעיל המנחת נמצא שם, ואנחנו נוחתים וממריאים בו כרגיל, אין בעיה.

<אבישי פדהצור: בסוף השבוע מפעיל המנחת מטעמיו הוא מחליט שהוא לא במנחת, מבחינתנו, מבחינת הדין אסור להשתמש במנחת הזה, למרות שיש מקרים ויש סיטואציות שבהן יכול מפעיל המנחת להגיד, אני לא שם, תעשו כאהבת נפשיכם, תנחתו, תמריאו, מתי שאתם רוצים, אבל אל תשתמשו לי בברזייה, אל תחנו שם אחרי השעה ארבע כי מגיעים לשם חברים שלי לעשות על האש, והיום הדין לא מאפשר את זה.

<אבישי פדהצור: אז אנשי המקצוע ברת"א נרתמו לנסות לבנות הסדר שכן יאפשר בתנאים שעוד מעט נפרט אותם, לעשות שימוש במינחת מרושיין בשעה שהמפעיל לא נמצא.

<אבישי פדהצור: זה הרעיון הכללי, עיקרי ההסדר הם בגדול כדלקמן: קודם כל צריך את הסכמת מפעיל המינחת.

<אבישי פדהצור: צריכים לזכור, מפעיל המנחת הוא מחזיק ברשיון, הוא נותן דין וחשבון לרת"א על פעילויות שנעשות במסגרת הרשיון כשהוא לא שם דרך המלך גם בשבילו וגם בשביל בטיחות תעופה אזרחית זה שאסור להשתמש, לכן, אתה לא יכול לכפות את עצמך על בעל בית.

<אבישי פדהצור: קודם כל תבקש את הסכמתו של בעל הבית.

<אבישי פדהצור: עלתה פה שאלת האחריות של אותו מפעיל מנחת לפי תקנות המנחתים.

<איתי עצמון: עלתה לא פה, עלתה בישיבות ההכנה.

<אבישי פדהצור: אני רוצה לשתף את הוועדה, היא הובילה לשינויים בנוסח שאני אבקש לקרוא אותם.

<אבישי פדהצור: אומרים לאותו מפעיל מנחת, ראה נא אדוני, מצד אחד אתה מחזיק ברשיון וכו', ואתה אחראי כאשר אתה נמצא במנחת, אתה מפעיל אותו לפי הרשיון, אתה מה שקורה בו על פי דיני הטיס.

<אבישי פדהצור: מצד שני, יש לנו פה ייצור חדש, אתה לא נמצא במנחת ומותר להשתמש בו, מה זה אומר האחריות שלך?

<אבישי פדהצור: למשל, אגרת כיבוי אש, צריכה להיות שם, לא צריכה להיות שם, אתה אחראי או לא אחראי.

<אבישי פדהצור: עכשיו למה הצורך ליצור את האיזון?

<אבישי פדהצור: כי ככל שבעל המנחת יהיה אחראי יותר בהעדרו, כך הוא לא יסכים שאנשים ינחתו שם.

<אבישי פדהצור: כי אם ברירת המחדל שלו זה להיות שם ולהפעיל, לא להיות שם ולא להפעיל, לא להיות שם ולהפעיל ולהיות אחראי, אז הוא יגיד אל תנחתו, או שלא תטוסו בסוף השבוע, או עם מישהו אחר.

<אבישי פדהצור: לכן ניסינו למצוא פה איזשהו איזון שאומר, קודם כל הוא מסכים, במסגרת ההסכמה הזאת אם הוא רוצה הוא יכול, הוא לא חייב, בשביל שלא תהיה לו חובה כאילו אקטיבית לפקח על מה שקורה במנחת שהוא לא נמצא שם, הוא רשאי לתת להם הנחיות.

<אבישי פדהצור: למשל, חבר'ה, אם אתם נוחתים שם תתפנו, אל תנחתו לפני שתיים, כי יש שם תערוכה חקלאית, או תעמדו שם יותר מעשר דקות כי באים, לא יודע, צופים להסתכל על איזה מופע שיש במקום ליד, אז הוא רשאי והוא לא חייב.

<אבישי פדהצור: לכן, להבדיל מהנוסח שמונח בפני הוועדה, אני אבקש את שינוי הנוסח הבא להציע כדלקמן.

<אבישי פדהצור: אני מדבר עכשיו על הסייפא של פיסקה 1 – "המראה או נחיתה נעשות לפי תנאים", אני מבקש למחות את המלים "לרבות הוראות", כי תנאי הוא גם הוראה, אני לא רוצה להטיל על - - - אקטיבית לקבוע הוראות.

<אבישי פדהצור: אדם נבון יודע לנסח תנאי ככולל בדיוק את כל המגבלות שהוא רוצה להטיל.

<אבישי פדהצור: נעשית לפי תנאים שקבע מפעיל המנחת לאותו אדם לעניין שמירת הבטיחות והסדר במנחת ככל שקבע.

<אבישי פדהצור: הנוסח היום מפרש כאילו שמפעיל המנחת חייב לקבוע תנאים, זה נוסח שאנחנו לא חושבים שהוא הכרחי, הוא לא נכון, והוא עלול להרתיע את המפעיל של המנחת מלעשות שימוש בכלי הזה, אנחנו לא רוצים.

<אבישי פדהצור: יש לו שיקול דעת, יש לו אחריות, הוא יחליט בכל מקרה לפי מסיבותיו, אם הוא סומך על הטייס, לא סומך על הטייס, אם זה יום שהוא טוב לנחיתה, לא טוב לנחיתה, הוא ייתן את ההוראות אם הוא רוצה כפי מיטב שיקול דעתו.

<איתי עצמון: מבחינת רשות התעופה האזרחית, בעצם כל הרגולציה שחלה היום על מנחתים מכוח תקנות הטיס מנחתים לא תחול כאן, כלומר, בעצם מפעיל המנחת יקבע ככל שימצא לנכון איזשהם תנאים לפעולה במנחת, למשל, בסופי שבוע, וכל הסטנדרטים שקבועים בתקנות הטיס מנחתים לא יחולו.

<אבישי פדהצור: אני מודה לאדוני על ההערה, ההערה טובה ונכונה.

<אבישי פדהצור: תקנות המנחתים מטילות על מפעיל המנחת הרבה מאוד הגיוני, למשל, החובה שהוא יבדוק שהמסלול נקי ממכשולים וכו' לפני שנוחתים שם.

<אבישי פדהצור: החובה שיהיה אדם מטעמו, חובה מאוד בסיסית בתקנה 27א בתקנות המנחתים, צריך להיות נציג מטעם המנחת בשדה, זה מנוגד להסדר הזה.

<אבישי פדהצור: לכן נבקש פה אמירה שכאשר המנחת משמש לפי התקנה הזאת, הוראות תקנות המנחתים לא יחולו.

<אבישי פדהצור: בשביל להפריד בין ההפעלה לפי תקנות המנחתים כאשר הוא נמצא לבין ההפעלה כאשר הוא לא נמצא שם, - - - לפי תקנות ההפעלה הסדר שראינו קודם, ולא לפי תקנות המנחתים.

<איתי עצמון: אני מבקש לשאול לגבי הוראה שקיימת היום בתקנות הטיס מנחתים בתקנה 27, שעניינה תנאים להפעלת מנחת.

<איתי עצמון: בין היתר נקבע בה – "כי לא יופעל מנחת, אלא אם כן קיים לגבי המנחת ביטוח בר תוקף".

<איתי עצמון: מה בעצם הדין יהיה במקרה שאותו מפעיל מנחת נותן רשות בעצם, או הסכמה לאדם אחר להפעיל את המנחת, הביטוח לא יהיה בתוקף?

<אבישי פדהצור: אני לא אומר שהביטוח לא יהיה בתוקף כי אני לא מומחה בדיני ביטוח.

<אבישי פדהצור: אני אומר שחובת הביטוח לפי תקנה 27 לא תחול.

<אבישי פדהצור: אם לאדם יש ביטוח שמכסה אותו 7 ימים בשבוע, מה טוב.

<אבישי פדהצור: אבל אם ביום הזה נוחת שם מטוס, ומגיע מפקח רת"א, ומגיע למפעיל שלא נמצא שם, ואומר לו, אדוני, תראה לי את הביטוח, אז אם אין לו ביטוח תקף לאותו יום אין בעיה עם זה, כי הוא לא מפר את תקנות המנחתים.

<אבישי פדהצור: החובה לפי תקנות המנחתים לעניין הזה, כמו החובה שיימצא ציוד כיבוי אש, כמו החובה שיימצא אדם וכו', החובה הזאת לא קיימת.

<אבישי פדהצור: זה לא גורע מהרשות לפי הדין הכללי שכל אדם יבטח את נכסיו, אבל חובה הביטוח לפי תקנות המנחתים ליום הזה שבו המנחת משמש שלא לפי תקנות המנחתים לא תחול.

<איתי עצמון: האם מדובר על הסכמה עקרונית, או הסכמה לגבי כל הפעלה והפעלה?

<אבישי פדהצור: לדעתי, זה מאוד תלוי בבעל הבית, יכול להיות בעל בית שידו תהיה קמוצה יותר, ויאמר, אני רוצה רק טיס עם 150 שעות טיסה, שהוכיח אצלי כבר שאני נמצא במנחת, שיודע להמריא ולנחות.

<אבישי פדהצור: ויכול להיות בעל מנחת שיהיה עם יד פחות קפוצה, ויגיד, חברים, מי שרוצה תרווחו ותסעדו.

<אבישי פדהצור: אנחנו לא רוצים להגביל את שיקול הדעת בהקשר הזה.

<דווידי הולנדר: התקנה מנוסחת היום כאילו צריך לתת אישור ספציפי אישי, ולא איזשהו קארט בלנש שבעצם זה מה שאנחנו רוצים, זה בעצם מה שפועל.

<דווידי הולנדר: מפעיל מנחת אומר, אתם יכולים לבוא, מי שרוצה יכול לבוא לנחות.

<דווידי הולנדר: התקנה מנוסחת כאילו כל אחד צריך לפנות אליו – מה הכוונה בעצם?

<אבישי פדהצור: הניסוח מלכתחילה מתייחס לאותו אדם, כי היו רצונות בהתחלה מקרב הציבור במרכאות, להפקיע את המנחת מהמפעיל כשהוא לא נמצא שם.

<אבישי פדהצור: זאת אומרת, רצו לקבוע ככלל עקרוני, כאשר המפעיל לא נמצא שם כל אחד יכול להשתמש, כמובן שאנחנו התנגדנו לזה.

<אבישי פדהצור: הנוסח הזה עכשיו מנוסח כאישר לאותו אדם.

<דווידי הולנדר: לא, אני לא מדבר על מפקיע.

<דווידי הולנדר: מפעיל המנחת אומר, מי שרוצה יכול לבוא לנחות אצלי, שזה בפועל מה שמתקיים בשטח.

<אבישי פדהצור: אני חושב שזה בהחלט בא בגדר התיבה אותו אדם, כי אדם זה גם תאגיד, זה גם הכלל, וגם שוב, זה פרשנות תכליתית שמלכתחילה רצית להגיד שזה יהיה ספציפית, אני לא חושב שהתקנה הזאת מונעת מאדם לבוא ולומר עקרונית, מפעיל מנחת לבוא ולומר עקרונית, אדם זה רק רשימת אדמים מסוימת, הוא יכול גם באופן כללי ועקרוני, ושוב, הדגש פה היה על ההסכמה שלו, ההסכמה שלו צריכה להיות קונקרטית, צריכה להיות מוגדרת וברורה.

יצחק וקנין: אני מפעיל מנחת מרושיין, הכול בסדר, החלטתי שאני לא נמצא במקום, לא הודעתי לאף אחד, נוחתים שם.

יצחק וקנין: מה האחריות?

<אבישי פדהצור: לדעתי זה אחריות של כל אדם לגבי מי שמשיג גבול בשטחו.

<יצחק רז: לא, הוא מאשר.

יצחק וקנין: אני מאשר לו לנחות, אבל אני הולך.

<אבישי פדהצור: האחריות שלך, נקרא לזה, דיני האחריות הכלליים במדינת ישראל.

<אבישי פדהצור: זאת אומרת, מצפים ממך לפעול כאדם סביר.

<אבישי פדהצור: אם חלילה התפרצה זברה, שזה דבר שהוא לא צפוי, שאדם סביר לא צריך לצפות אותו, כי המתחם שלך מגודר, ואז"ם בעוונותינו, הוא פגש את הזברה במסלול, אז שוב, אני לא שופט, ולא בן שופט חלילה, אבל על פני הדברים, אם זה לא פעולה שאדם סביר צריך לנקוט בה, אז אתה לא תהיה אחראי.

<אבישי פדהצור: אבל אם לצורך העניין, חס וחלילה, אותה תערוכה חקלאית שאני כל כך אוהב לחזור אליה, יש תערוכה חקלאית על המסלול של המנחת שהיא במהלך השבת.

<אבישי פדהצור: אתה הטייס מתקשר אליי ערב הטיסה, ואומר לי, תגיד פדהצור, יש איזושהי בעיה לנחות במנחת שלך במהלך מחר?

<אבישי פדהצור: אני אומר לך לא, אין שום דבר.

<אבישי פדהצור: אני חושב שבמקרה הזה, אתה כבעל מנחת אחראי, כי אתה לא פעלת כאדם סביר.

<אבישי פדהצור: אני הייתי מצפה מאדם סביר שיגיד לטייס, אדוני, בשבת אתה לא יכול לנחות, כי יש תערוכה חקלאית על המסלול.

<אבישי פדהצור: המבחן הוא לא מבחן לפי דיני הטייס, אלא לפי דיני הרשלנות הכלליים.

<איתי עצמון: למשל, לעניין התנאים להפעלת מנחת, באותה תקנה 27 לתקנות הטיס מנחתים, יש חובה שבמנחת יהיה קיים קשר קווי או אלחוטי תקין בין המנחת לבין מתקן פיקוח של תנועה אווירית.

<איתי עצמון: אם יש איזושהי בעיה עם המתקן שבכל זאת אמור להיות מופעל גם לפי התקנה הזו, על מי תחול האחריות?

<אבישי פדהצור: מה זאת אומרת אמור להיות מופעל?

<אבישי פדהצור: אנחנו מדברים על טלפון, מדברים על - - - או על מכשיר קשר שאמור באופן עקרוני לשמש את מפעיל המנחת.

<אבישי פדהצור: אם מפעיל המנחת לא נמצא שם, אז אין מי שהשתמש בזה.

<גיורא רום: אבל איך זה נוגע לתקנות האלה כל החמש דקות האחרונות?

<גיורא רום: אם אתם רוצים לעשות דיון על תקנות המנחתים - - -

<איתי עצמון: זה חריג לתקנות המנחתים.

<גיורא רום: נביא לפה את ראש אגף תשתיות, נתכונן לזה, ונציג את כל סוגי התקנות המנחתים.

<גיורא רום: נסביר, מה שכתוב פה, שניתן לקחת גם מנחת ולהפוך אותו לשטח הפעלה על ידי זה שמפעיל המנחת נטש או נמצא בבולגריה, באיזשהו מקום, וזה הפך להיות שטח הפעלה, ומה שחל על שטח הפעלה חל עליו, זה כל הסיפור.

<איתי עצמון: אבל אותו אדם מחזיק ברשיון שאתם נתתם לו להפעלת המנחת, הרשיון עדיין בתוקף.

<איתי עצמון: כל האחריות שחלה על בעל רשיון, בעצם ממשיכה לחול עליו כי הוא בעל הבית.

<גיורא רום: אבל זה נכון גם בלי התקנות האלה.

<גיורא רום: מה קורה היום אם ברגע זה, למשל, במנחת כלשהו בבר יהודה, מישהו יבוא וינחת, זה קשור בתקנות המנחתים, זה לא מיוחד למקרה הפרטי הזה.

<גיורא רום: הרי גם עכשיו ברגע זה, מפעיל המנחת בבר יהודה יכול להיות בערד, בלי טלפון, ויבוא פלוני וינחת שם.

<איתי עצמון: אבל אסור לו.

<איתי עצמון: אתה רוצה עכשיו להתיר לו לעשות את זה, ולכן צריך לדון בפרטי ההסדר, לרבות המשמעויות המשפטיות שנובעות ממנו, ולרבות האחריות של בעל הרשיון, הוא עדיין - - - רשיון.

<אבישי פדהצור: אני ארחיב ואסביר, ברשותך, אני מקווה שאניח את דעתם כולם.

<אבישי פדהצור: נתחיל מהמצב הבסיסי כאשר המנחת מופעל על פי תקנות המנחתים, האחריות היא מלאה לפי תקנות המנחתים, לרבות מה שהזכיר היועץ המשפטי.

<אבישי פדהצור: כאשר המנחת לא מופעל בכלל, זאת אומרת, אין הסכמה, אין כלום, ובא מישהו ומשיג גבול ונוחת שם מבלי לקבל את הסכמת מפעיל המנחת, האחריות של מפעיל המנחת היא לפי הדין הכללי, אם הוא רשלן או לא רשלן, כמו האחריות שלי כבעל בית אם נכנס אליי פורץ.

<אבישי פדהצור: היום, מה לעשות, במשפט לא רק אצלנו, יש לך אחריות גם לגבי משיג גבול.

<איתי עצמון: אבל זה לא משיג גבול.

<אבישי פדהצור: זה המקרה השלישי.

<אבישי פדהצור: המקרה השלישי הוא המקרה שלנו, שבו המנחת איננו מופעל לפי תקנות המנחתים מצד אחד.

<אבישי פדהצור: מצד שני, נוחתים בו בהסכמת מפעיל המנחת, ועולה השאלה מה האחריות של מפעיל המנחת על תוצאות ההסכמה שלו.

<אבישי פדהצור: כמו שאמרנו קודם, זה בהמשך להערה של היועץ המשפטי לוועדה.

<אבישי פדהצור: אנחנו חושבים שנכון לקבוע בתקנה הזאת, וזאת תוספת שנרצה להוסיף שלא מופיע בנוסח עכשיו, שכאשר המנחת לא מופעל, הוא משמש לפי התקנה הזאת, לא יחולו תקנות המנחתים, זאת אומרת, שהאחריות שלו היא לפי הדין הכללי, היא לא לפי תקנות המנחתים.

<אבישי פדהצור: זאת אומרת, לפי דיני הרשלנות כדוגמה, סליחה, דיני הנזיקין באופן כללי, וזה אומר שהוא לא צריך לפעול לפי תקנות המנחתים כי הן לא חלות בשעה שהוא לא שם, אבל נתן את הסכמתו מצד אחד, ומצד שני, הוא צריך לפעול כאדם סביר בהקשר הזה.

<אבישי פדהצור: הצעתי גם נוסח ברשות אדוני, נוסיף את זה כתקנת משנה (ב), הוועדה תסמיך אותנו כמובן, ברשותך אדוני.

<אבישי פדהצור: בגדול, הקביעה תהיה – "תקנות המנחתים לא יחולו על מנחת כאמור בשעה שהוא משמש לפי תקנת משנה (א)".

<אבישי פדהצור: זאת אומרת, שלא יתחילו עכשיו, בדיעבד, יש ביטוח, יש קו טלפון, נקי ממכשולים, לא נקי ממכשולים.

<אבישי פדהצור: האחריות של מפעיל המנחת הזה לפי הדין הכללי.

<אבישי פדהצור: ואם יש שם מכשול שאדם סביר היה צריך להתריע מפניו הוא יהיה אחראי.

<אבישי פדהצור: ואם יש שם זברה שהתפרצה פתאום, אז הוא לא יהיה אחראי, יש לקוות.

<איתי עצמון: כלומר, גם אם תהיה ביקורת שלכם, לצורך העניין, על אחד מהפרמטרים שקבועים בתקנות המנחתים, לא תהיה אחריות לבעל הרשיון.

<אבישי פדהצור: זה כמו במערכון של הגששים גבעת חלפון, איזה אינטרס יש לו לבוא לשם.

<אבישי פדהצור: איזה אינטרס יש למפקחי רת"א להגיע לאתר שברגיל מרושיין, אבל הוא לא פועל עכשיו, זאת אומרת, הרגולציה התעופתית עליו היא דלה יותר.

<אבישי פדהצור: אבל באותו מקרה היפותטי - - -

<איתי עצמון: לא, הוא לא פועל בשבת, אבל ביום ראשון הוא יחזור לפעול.

<אבישי פדהצור: יפה.

<אבישי פדהצור: אבל נניח שהם הגיעו בשבת או ביום שלישי, זה פעמיים כי טוב, עדיף לנחות שם ביום שלישי.

<אבישי פדהצור: אם יגיע אותו מפקח ביום שלישי כאשר מפעיל המנחת לא נמצא שם, והוא מופעל לפי 79(ג), ויבוא ויגיד למפעיל המנחת, התקשר אליו, אדוני, למה עגלת הכיבוי לפי 27(א)(3) לא נמצאת, אז הוא יכול להגיד לו, אדוני, גם בתקנות כתוב, שכאשר זה מופעל לפי 79(ג)(א), תקנות המנחתים לא חלות.

יצחק וקנין: אני הכנסת אותה לארון שלא יגנבו אותה.

<אבישי פדהצור: נכון.

<אבישי פדהצור: מה, האינדיאנים האלה באים, נוחתים, אז הוא מוכן שהם יבואו ויעשה קפה וכו', אני לא רוצה שישאפו לי את הגז כיבוי.

<אבישי פדהצור: לכן נראה לי שזה יוצר הסדר שהוא יותר ברור משפטית מבחינת האחריות.

<אבישי פדהצור: שוב, האחריות של מפעיל המנחת כמסכים, היא אחריות לפי הדין הכללי, הוא צריך לתת הסכמה שאדם סביר היה נותן, הוא לא מקבל פה פטור מאחריות חלילה.

<אבישי פדהצור: אבל הוא לא אחראי לפי התקנות המנחתים.

יצחק וקנין: אין הערות.

יצחק וקנין: אני מצביע על 79(ג) כולל פיסקה (ב) כולל תיקוני נוסח שאתם תעשו בהתאם.

יצחק וקנין: מי בעד?

יצחק וקנין: מי נגד?

יצחק וקנין: בעד סעיפים 79(ג) כולל פיסקה (ב) – פה אחד

יצחק וקנין: הסעיפים אושרו.

<אבישי פדהצור: 163 – אנחנו מתחילים נושא חדש על רגל אחת, כי זה בעיקר תיקוני נוסח וליבונים.

<אבישי פדהצור: בגדול, היום לפי תקנות ההפעלה, בשביל להפעיל אז"ם, אתה צריך לעשות את זה או עם רשיון הפעלה מבצעית מה שנקרא, או במסגרת רשיון הפעלה מקצועי.

<אבישי פדהצור: זאת אומרת, עצם העובדה שיש לך רשיון טייס פרטי עם הגדר אז"ם, לא מאפשר לך להטיס אז"ם.

<אבישי פדהצור: ברת"א נעשה על זה עבודת מטה, עמדת גורמי המקצוע היא שהדבר הזה לא נדרש לגבי הפעלה כללית.

<אבישי פדהצור: איפה שאתה עוסק הפעלה מסחרית, תצטרך גם רשיון הפעלה מבצעית לפי התקנות הללו, אבל אם אתה עוסק בהפעלה, די לך ברשיון האישי שלך עם הגדר האז"ם.

<אבישי פדהצור: התיקונים שנציג עכשיו בפני אדוני, נועדו להתאים את התקנות לעמדה הזאת של רת"א.

<אבישי פדהצור: בנוסף, אותו הסדר חל גם על בלון מאויש, אנחנו נציג אותו במקביל.

<אבישי פדהצור: הסבר.

<אבישי פדהצור: תקנה 163 לתקנות ההפעלה היא התקנה שבפתח הפרק התשיעי, והיא עוסקת ברשיון הפעלה מבצעי, והיא קובעת אילו כלי טיס אפשר או אי אפשר להפעיל, האם או בלי רשיון הפעלה מבצעית.

<אבישי פדהצור: הערה סמנטית ברקע, הטרמינולוגיה הזאת הייתה קיימת לפני חקיקת חוק הטייס.

<אבישי פדהצור: חוק הטייס מדבר היום על רישיון הפעלה אווירית, שזה הרשיון שאתה צריך לעשות אותו לקבל אותו מרת"א בשביל שתוכל לעסוק בהפעלה מסחרית של כלי טייס.

<אבישי פדהצור: בתיקון שעשינו בתקנות ההפעלה לפני שלושה חודשים, החלפנו בכל תקנות ההפעלה חוץ מפרק ט' את המונח - רישיון הפעלה מבצעית ברשיון הפעלה אווירית בשביל להתאים לחוק הטייס.

<אבישי פדהצור: בגלל שבפרק ט' יש מאפיינים ייחודיים שבהם גם הפעלה שהיא לא מסחרית לגבי חלק מכלי הטיס הפעלה מבצעית, השארנו פה את המונח רשיון הפעלה מבצעית.

<אבישי פדהצור: אמרנו, תקנה 163 עוסקת ברשיון הפעלה מבצעית, אנחנו רוצים למחוק ממנה את הדרישה שכלל הפעלה של בלון מאויש או אווירון זעיר או אווירון הדרכה זעיר תצטרך רשיון הפעלה מבצעית, ולקבוע שרק במקרה של הפעלה מסחרית תצטרך רשיון הפעלה מבצעית להפעיל בלון מאויש או אווירון זעיר באווירון הדרכה זעיר.

יצחק וקנין: אין הערות.

יצחק וקנין: אנחנו נצביע על סעיף 163 מי בעד?

יצחק וקנין: מי נגד?

יצחק וקנין: בעד סעיף 163 – פה אחד

יצחק וקנין: סעיף 163 אושר, התקנה אושרה.

יצחק וקנין: תקנה 180ב.

<אבישי פדהצור: ביטול תקנה 180ב לתקנות העיקריות - בטלה.

<אבישי פדהצור: תקנה 180ב לתקנות העיקריות תקנות ההפעלה, עניינה רשיון להפעלה מבצעית של אז"ם.

<אבישי פדהצור: כמו שאמרנו, אנחנו מבטלים את החובה הכללית לרשיון הפעלה מבצעית של אז"ם, דורשים אותו רק בהפעלה מסחרית, לכן אנחנו מבטלים את תקנה 180ב.

יצחק וקנין: הערות אין.

יצחק וקנין: מי בעד?

יצחק וקנין: מי נגד?

יצחק וקנין: בוטלה התקנה.

יצחק וקנין: בעד תקנה 180ב – פה אחד

יצחק וקנין: בוטלה התקנה.

<אבישי פדהצור: תיקון תקנה 180ג.

<אבישי פדהצור: בתקנה 180ג לתקנות העיקריות, בכל מקום במקום "180ב" יבוא "163".

<אבישי פדהצור: תקנה 180ג, עניינה תחולה למי שמפעיל כלי טיס כאלה בלי רשיון, ואומרת, למרות שאתה פועל בלי רשיון החובות חלות עליך.

<אבישי פדהצור: יש שם הפניה לתקנה 180ב, מחקנו את ההפניה, אז אנחנו גם מתקנים את ההפניה ל-163, זה תיקון טכני.

יצחק וקנין: אין הערות.

יצחק וקנין: מי בעד?

יצחק וקנין: מי נגד?

יצחק וקנין: בעד תקנה 180ג – פה אחד

יצחק וקנין: תקנה 180ג אושרה.

<אבישי פדהצור: תיקון תקנה 180ד - בתקנה 180ד, במקום "תקפו של רמא"ז" יבוא "תקפו של רשיון להפעלה מבצעית של מטוס זעיר (להלן - רממ"ז)".

<אבישי פדהצור: זה שינוי של טרמינולוגיה, אמרנו, הפכנו את האווירון הזה למטוס זעיר, פה אנחנו פשוט מיישמים את הטרמינולוגיה, ולכן רשיון מבצעי להפעלה של אווירון, זה הפך להיות רשיון מבצעי להפעלה של מטוס זעיר.

יצחק וקנין: הערות אין.

יצחק וקנין: מי בעד?

יצחק וקנין: מי נגד?

יצחק וקנין: בעד תקנה 180ד – פה אחד

יצחק וקנין: תקנה 180ד אושרה.

<אבישי פדהצור: תיקון תקנה 180ה - בתקנה 180ה(15) לתקנות העיקריות, במקום "304 ו- 305" יבוא "304, 305 ו- 318".

<אבישי פדהצור: הסבר.

<אבישי פדהצור: תקנה 180ה קובעת את ההוראות שיחולו על בעל רשיון הפעלה מבצעית להפעלת אז"ם.

<אבישי פדהצור: ההוראות הללו קבועות בפרק ה-12 שעוסק בהפעלה של אווירונים קטנים ובינוניים, ופשוט מאוד אנחנו מיישמים אותם כאן בהפנייה.

<אבישי פדהצור: בעבר נפלה שגגה, וההפניה לתקנה 318 נשכחה.

<אבישי פדהצור: תקנה 318 עניינה מבחני רמה ראשוניים לטייסים תקופתיים, וטייסים מסחריים, אנחנו רוצים לתקן את זה, כי לא ייתכן שבעל רשיון הפעלה מבצעית של אז"ם, לא יידרש לחובות הללו להדרכה איטית של טייסיו.

יצחק וקנין: הערות אין.

יצחק וקנין: מי בעד תקנה 180ה מי נגד?

יצחק וקנין: בעד תקנה 180ה – פה אחד

יצחק וקנין: 180ה אושרה.

יצחק וקנין: הסבר כללי.

<אבישי פדהצור: בהמשך למה שאמרנו קודם, עד היום בשביל להטיס נוסע באז"מ היית צריך לקבל רשיון מהמנהל, זה היה בתקנות רשיונות, ביטלנו בדיון הקודם את ההסדר שם, מעבירים את זה לתקנות ההפעלה, אותו רעיון כמו שהיה לנו בשטח הפעלה.

<אבישי פדהצור: צריך להיות לך רשיון, צריך להיות לך נסיון, צריך לקבל הכשרה עיונית ומעשית, צריך שהמדריך יאשר לך שאתה כשיר, ואתה צריך להיות כשיר להפעיל את הזכויות שלך כטייס.

<אבישי פדהצור: אלה דרישות היסוד, אחרי זה אתה יכול להטיס נוסע באז"מ שוב, בהפעלה כללית או בהפעלה מסחרית.

יצחק וקנין: הערות - אין הערות.

יצחק וקנין: אני מצביע על פיסקה 180רבא כולל כל הסעיפים עד 180ו כולל סעיף 2 קטן.

<איתי עצמון: עברת על פיסקה 2?

<אבישי פדהצור: אני יכול לחדד את הניסוח בעניין הזה.

<אבישי פדהצור: בנוסף, יש לנו באותה תקנה 180ו הגבלות היכן מותר או אסור לטייס אז"מ לטוס.

<אבישי פדהצור: יש שם את החובה שלו לפעול בשדה תעופה וכו', ופה, הואיל ותיקנו קודם את האפשרות שלו לנחות בשטח הפעלה, אנחנו גם אומרים או בשטח הפעלה לפי 79ב, זאת אומרת, פשוט לסגור את הלינק שלא יהיה מצב ששתי תקנות תסתורנה אחת את השנייה.

יצחק וקנין: מי בעד?

יצחק וקנין: מי נגד?

יצחק וקנין: בעד סעיפים 180-180ו כולל סעיף 2 – פה אחד

יצחק וקנין: הסעיפים אושרו.

<אבישי פדהצור: ביטול תקנה 180ח 1.

<אבישי פדהצור: תקנה 180ח לתקנות העיקריות - בטלה.

<אבישי פדהצור: תקנה 180ח רבא עניינא רשיון הפעלה מבצעית לבלון מאוייש, כמו שאמרנו קודם, רק הפעלה מסחרית של בלון מאויש תידרש לרשיון הפעלה מקצועית, לכן אנחנו מבקשים לבטל את התקנה הזאת.

<אבישי פדהצור: יש הסדר ב-165.

יצחק וקנין: אין הערות.

יצחק וקנין: מי בעד?

יצחק וקנין: מי נגד?

יצחק וקנין: בעד ביטול תקנה 180ח – פה אחד

יצחק וקנין: סעיף 180ח אושר.

יצחק וקנין: אין הערות.

יצחק וקנין: מי בעד?

יצחק וקנין: מי נגד?

יצחק וקנין: בעד ביטול תקנה 180ט – פה אחד

יצחק וקנין: סעיף 180ט אושר.

<אבישי פדהצור: הוספת התוספת השלישית א' – כך אמרו לנו לכנות אותה.

יצחק וקנין: הסבר על הטבלה.

<אבישי פדהצור: אם אדוני זוכר קודם, קבענו דרישה מזערית של שעות בשביל שאדם יוכל להטיס נוסע באז"מ, אמרנו, שאנחנו מתחשבים כמובן בשאלה אם יש לו נסיון קודם כטייס לכלי טייס אחרים, אז אנחנו הפנינו בתקנת משנה 180וג(1) לטבלה שבתוספת, זו בדיוק הטבלה הזאת.

יצחק וקנין: 50 זה שעות?

<אבישי פדהצור: 50 זה באופן עקרוני, אלא אם כן יש לכם נסיבות מקלות.

<אבישי פדהצור: מה זה נסיבות מקלות?

<אבישי פדהצור: זה נסיון קודם.

<אבישי פדהצור: אז באה הטבלה הזאת ואומרת לנו, אלה הנסיבות המקלות, וזה השליש שהן מנכות לך.

<אבישי פדהצור: אם יש לך לפני זה או כטייס מפקד במטוס ובהליקופטר, סליחה, יש לך נסיון בתפקיד טייס מפקד בהליקופטר וכו', אז יש לך 50 שעות תצטרך רק 25 שעות נסיון.

יצחק וקנין: אני מציע שבניסוח תכתבו שעות, פה לא כתוב כלום.

יצחק וקנין: אני יכול להבין את זה כי אני יודע על מה מדובר.

יצחק וקנין: אבל בכל זאת, זה חקיקה, בחקיקה צריך להיות שעות, 50 שעות, 150 שעות.

<אבישי פדהצור: תודה, קיבלנו.

<אבישי פדהצור: נתן זאת.

<אבישי פדהצור: שוב כמובן, ככל שיש לך יותר שעות טיסה צבורות בכלי טיס אחרים, כך אתה מקבל פרמייה על הצורך בשעות טיסה באז"מ.

יצחק וקנין: אין הערות.

יצחק וקנין: אני מצביע על 180ט.

<איתי עצמון: ועל תקנה 11 שעניינה הוספת התוספת השלישית א.

יצחק וקנין: מי בעד?

יצחק וקנין: מי נגד?

יצחק וקנין: בעד תקנה 180ט, כולל תקנה 11 – פה אחד

יצחק וקנין: כולל התיקונים שאמרנו לגבי הוספת השעות.

יצחק וקנין: מאושר.

<אבישי פדהצור: התקנות מקלות על הציבור, לא צריך תקופת התארגנות ארוכה.

<אבישי פדהצור: 30 ימים מיום הפרסום, נראה לנו זמן סביר ומתאים.

<אבישי פדהצור: בגדול, מה שאנחנו אומרים פה מי שהחזיק ברשיון מנחת מיוחד באישור להטסת נוסע לפי התקנות הקודמות, רואים אותו ככשיר לפי התקנות הללו, לא צריך שום דבר מיוחד.

<אבישי פדהצור: יש פה המשכיות של הרשיון שלו.

<אבישי פדהצור: פה אנחנו מדברים על מי שמבקש לנחות במנחת מיוחד.

<איתי עצמון: תוכל להזכיר לוועדה מהו מנחת מיוחד?

<אבישי פדהצור: תקנה 4(א) רבא לתקנות המנחתים כנוסחה היום עד שתבוטל אומרת, שבשביל לנחות במנחת מיוחד שמוגדר בתקנות ההפעלה כאתר שמשמש באופן חד פעמי וכו', מה שאנחנו קוראים להם שטח הפעלה, צריך להתכבד, לגשת למנהל, ולקבל מהמנהל רשיון.

<אבישי פדהצור: אנחנו כמובן מחליפים את ההסדר הזה של לבוא למנהל לקבל רשיון בהסדר שהצענו עכשיו, ועולה השאלה מה לגבי מי שקיבל רשיון עד היום, לגבי מי שקיבל רשיון עד היום, אנחנו אומרים שלך, שלך, אתה לא צריך לעבור הכשרה, אתה לא צריך לעבור הדרכה, שום דבר מיוחד.

<אבישי פדהצור: כמו תמיד יש טוויסט בעלילה.

<אבישי פדהצור: במשך שנים רבות רת"א נתנה בעצמה רשיונות לפי תקנה 4(א) תקנות ומנחתים, ומי שמחזיק ברשיון כזה, אז יש לזה חתימה של רת"א וזה מסודר.

<אבישי פדהצור: בשלב מסוים בטעות, שלא בדרך הכי מסודרת שיכול להיות, אם נגדיר בעדינות, רת"א העבירה את הסמכות, את הכוח לתת את הרשיונות האלה לאגודה לתעופה ספורטיבית שעשתה את זה נאמנה במשך שנים ארוכות.

<אבישי פדהצור: בהתאם להנחיות רת"א ביצעה את זה בשליחות, אין להם שום טרוניה כלפיהם בעניין הזה.

<אבישי פדהצור: הכשירו את האנשים, בדקו את הכישורים שלהם, והנפיקו להם תעודות מסודרות, ויש להם רישומים מסודרים לתעודות שהונפקו.

<אבישי פדהצור: גם החבר'ה האלה אנחנו לא רוצים שהם ייפגעו בגין שינוי יעדים, האגודה לעניין זה פעלה, במרכאות, נגדיר את זה, כשלוחת רת"א.

<אבישי פדהצור: רשיון האגודה בידיהם הוא כרשיון רת"א, ולכן גם לגביהם תהיה המשכיות.

<אבישי פדהצור: אמת המידה שלנו לבקרה בעניין הזה, זה רשימות מסודרות שהאגודה העבירה לנו.

<אבישי פדהצור: לפני שנתיים רת"א עשתה פוס, אמרה לא מנפיקים יותר רשיונות כאלה, ולכן יש רשיונות מסודרות עד לאותו תאריך, ולכן מופיע פה, לא שנתיים, כבר ארבע שנים ה-1 בפברואר 2010, זה היה אותו תאריך שבו רת"א אמרה עד כאן, ומכאן אנחנו לוקחים.

<אבישי פדהצור: מה שזה אומר שדה-פאקטו בארבע השנים האחרונות לא הונפקו רשיונות כאלה, ולכן היה גם צורך שלנו לתקן מהר את התקנות הללו.

<איתי עצמון: אבל לא מדובר לפי הנוסח על רשיון אלא על הכשרה.

<יצחק רז: מ-2006, מה שהם עשו, הם עשו הכשרה על ידי האגודה שהייתה נותנת להם אישור ורת"א הכירה בזה.

<יצחק רז: לפני שנתיים, שלוש, רת"א עברה לזה שבוחן או מישהו כותב מוכשר למנחת מיוחד.

<יצחק רז: זאת אומרת, יש איזה 4 סוגים של רשיונות, במרכאות, שנתנו לפחות ב-12 השנים האחרונות.

<איתי עצמון: השאלה אם לא צריך להגיד הכשרה ואישור, כי אם אדם קיבל הכשרה, אין בהכרח פירוש הדבר שהוא קיבל אישור והוא באמת, במרכאות, בעל רשיון מנחת מיוחד.

<יצחק רז: זה שהוא מופיע ברישומיה.

<דרור וגשל: כלומר, צריך להיות קיבל הכשרה ומופיע.

<איתי עצמון: מופיע ברישומים כמי שקיבל הכשרה.

<איתי עצמון: אני פשוט שואל, זו שאלה מקצועית, האם הכוונה היא שזה דמוי רשיון?

<קריאה: רשיון הם בכל מקרה לא יכולים לקבל.

<אבישי פדהצור: הם קיבלו, כמו שאמר איתי, רשיון במרכאות.

<קריאה: זה יותר היתר, כי כתוב להתיר.

<אבישי פדהצור: זה גם לא היתר, זה יצור לא משפטי.

<לאה ורון: אבל המלה "הכשרה" לא מספיק טובה, היא לא מבטאת את מה שאתם אומרים.

<דרור וגשל: הוא קיבל את ההכשרה ומופיע ברישומים, כלומר, זה לא רק שהם מכבדים, הם אומרים אלה שמופיעים ברישומים שקיבלו את ההכשרה.

<דרור וגשל: אלה, זה מבחינת האגודה הספורטיבית.

<איתי עצמון: אבל אני קיבלתי הכשרה, אבל יכול להיות שלא קיבלתי בסופו של דבר אישור, אולי לא עברתי בהצלחה את ההכשרה.

<דווידי הולנדר: ההכשרה הייתה הכשרה מאוד מדויקת.

<דרור וגשל: אתה צריך את ההכשרה ואת הרישום.

<יצחק רז: מה שקורה בשנים האחרונות, אם עברת את ההכשרה, או שבזמנו המדריך היה כותב לך שאתה מאושר, או בשנים האחרונות, רת"א אפילו, בוחן של רת"א היה בודק את זה וכותב לו מוסמך או רשאי למנחתים מיוחדים.

<איתי עצמון: אז אולי צריך לכתוב את זה – קיבל הכשרה - - -

<דרור וגשל: בגלל שהמצב המשפטי הזה הוא לא ברור, מבחינתנו, מבחינת רת"א מספיק שהוא מופיע ברישומים כדי לתת לו את אותו היתר.

<דרור וגשל: לכן אפילו המלים שהוא עבר הכשרה זה פחות חשוב, מספיק לנו שהוא מופיע ברישומים.

<דרור וגשל: עצם הרישום ברשימה - - -

<איתי עצמון: והוא מופיע ברישומיה כמי שעבר בהצלחה הכשרה כאמור.

<דרור וגשל: האם רושמו אנשים שלא עברו בהצלחה?

<איתי עצמון: אני לא יודע, זה מה שאני שואל.

<איתי עצמון: זאת שאלה מקצועית שאולי כדאי שנציגי רת"א ישיבו.

<דווידי הולנדר: אני חושב שזאת בעיה שלא קיימת.

<דווידי הולנדר: הוגדרה הכשרה מסוימת, השתנתה במשך השנים, אבל היא הוגדרה טוב.

<דווידי הולנדר: הרשימה שהעברנו היא רשימה מדויקת והם עברו את ההכשרה בהתאם לאותן דרישות שהיו קיימים באותו הזמן.

<דווידי הולנדר: אין כאן צורך להוסיף יותר.

<אבישי פדהצור: אפשר אולי במקום קיבל להשתמש בתיבה "השלים" שזה יותר טוב מסתם לקבל.

<אבישי פדהצור: להשלים יש לזה משמעות לשונית כבדה יותר.

<אבישי פדהצור: אז אני מציע שבמקום קיבל הכשרה, "השלים" הכשרה, ומופיע ברישומיה לעניין זה, כשלעניין זה, זה השלמת ההכשרה.

<יצחק רז: מה שכן, צריך לחשוב על אפשרות של להמיר את כל האישורים מהסוגים השונים למשהו חדש אחד.

<יצחק רז: כל אלה שיש להם רישומים - - -

<אבישי פדהצור: זה המהות של ההוראה.

<אבישי פדהצור: ההוראה אומרת, כל מי שנהנה מהאישורים הללו, רואים אותו כאילו הוא עומד בתקנות.

<יצחק רז: אני יכול להראות לך דוגמאות, שעכשיו אתה תחקור בעוד שלוש שנים אירוע, מה שחקרנו לאחרונה, ואז אתה מסתכל, ורת"א אומרת הוא לא מאושר אבל הוא מחזיק אישור של מפקח.

<יצחק רז: אני חושב שצריך לעשות סדר, כי יש לפחות ארבעה אם לא יותר סוגי אישורים, ולהגיד להם קחו את כל הרישומים ותדאגו שמישהו ייתן רישום אחד שמעכשיו ואילך זה מתעכב.

<אבישי פדהצור: אין צורך בזה, כי יש לנו את הרשימה של האגודה, היא רשימה ממצה.

<יצחק רז: אבל יש - - - שגם אצלכם זה לא מסודר.

<יצחק רז: אתם בעצמכם אומרים זה תקף, וחלק אומרים זה לא תקף.

<יצחק רז: אני אומר בשביל מה לא לעשות סדר אם כבר.

<דרור וגשל: אבל זה הסדר.

<דרור וגשל: הסדר אומר רק מי שיש לו אישור של המנהל לפי תקנה 4א או רישום של האגודה, הם אלה האנשים היחידים שנראה אותם - - - כל השאר לא.

<יצחק רז: יש לו אישור של - - - שלכם, ושל המפקח שהוא מאושר, ואחרי זה אמרו אתה לא מאושר.

<יצחק רז: אני חושב שצריך לעשות סדר.

יצחק וקנין: בואו נעשה סדר.

יצחק וקנין: אני מבין שיש לכם רשימה, מה קורה כשמישהו יצא מתוך המערכת, האם הרשיון הזה הוא לעד?

יצחק וקנין: אין לו מגבלה?

<אבישי פדהצור: הוא לא תלוי חברות באגודה.

<אבישי פדהצור: עזבתי את האגודה, קיבלתי ממנה את ה"רשיון" הזה, מבחינת התקנות, אנחנו רת"א הרגולטור, הדין רואה אותו כמי שמתקיימות בו דרישות התקנות.

<אבישי פדהצור: אני לא כובל אותו שיהיה חבר באגודה עד יומו האחרון אם הוא רוצה להשתמש בזה.

<דרור וגשל: אני חושב שהחשש של אדוני היה אחר.

<דרור וגשל: כלומר, החשש הוא לא האם תנאי לאגודה הוא תנאי להכשרה.

<דרור וגשל: ממה נבעה שאלתו של אדוני?

יצחק וקנין: אני רוצה להבין, כיוון שאתם פה באים ואומרים, אנחנו לוקחים בזה זמן מסוים עד לאותו זמן, אנחנו את כל מי שהיה לו רשיון הכשרנו אותו, מפה אנחנו לא מכשירים אותו.

יצחק וקנין: השאלה היא לא חל על הדברים האלה איזה דבר שצריך כן לבדוק אותם בשום פרק זמן.

<גיורא רום: לא על על זה שום דבר, זה סוג של grand father rights יש רשימה, הרשימה הזאת אין בילתה, היא עוברת אלינו.

<גיורא רום: מי שברשימה הוא זכאי, וכל היתר צריכים לעבור מה שמתואר פה, זה כל הסיפור.

<גיורא רום: נראה לי סיפור פשוט להפליא.

<גיורא רום: מדברים על 200 אנשים, 250 אנשים, יש ברשימה 80, כל היתר יעברו אצל מדריך כפי שמתואר פה.

<גיורא רום: זה כל הסיפור.

<גיורא רום: יש פה את ראש אגף רישוי עובדי טייס ארז פלס, הוא אחראי שיהיה סדר וזה הכול.

<גיורא רום: מטעם הממשלה הוא צריך לדאוג שיהיה סדר, לא יהיה סדר יפוטר.

יצחק וקנין: הלוואי והיינו מפטרים כל כך מהר.

<גיורא רום: ברת"א מפטרים מהר.

<איתי עצמון: האם יש אנשים שהחלו לקבל הכשרה לעניין מנחת מיוחד, למשל, עכשיו או לפני חודשיים החלו לעבור הכשרה כזאת וצריך לתת לה לגיטימציה?

<יצחק רז: הפסיקו את זה לפני שנתיים, ומאז לא חידשו את זה.

<אבישי פדהצור: ב-2010 רת"א הבינה שלא טוב שגוף פרטי מנפיק רשיונות, ואז מפקח רת"א אמר עד כאן.

<איתי עצמון: לא, לא התכוונתי - - -

<גיורא רום: אין לזה שום משמעות.

יצחק וקנין: אם כן, אנחנו מצביעים על הוראות התחילה.

<איתי עצמון: על הוראות התחילה והוראות המעבר, זה בעצם תקנה 12 לתקנות האלה, תקנה 13א ו-ב.

יצחק וקנין: מי בעד?

יצחק וקנין: מי נגד?

יצחק וקנין: בעד תקנה 13א ו-ב – פה אחד

יצחק וקנין: אושר.

הסבר: לגבי טייסים שאין להם רשיון כזה, הם צריכים לעבור הדרכה עיונית ומעשית, ואותם עקרונות שראינו קודם בנוגע לשטח הפעלה, זיהוי, איתור, מכשולים וכו', רק שכאן בגלל השונות שיש, אנחנו לא קובעים מינימום שלוש שעות, או מינימום 10 שעות, אנחנו משאירים את זה לשיקול דעתו של המדריך.

הסבר: זאת אומרת, יש הכוונה, אותם נוסעים של שטח הפעלה לאז"ם.

הסבר: יש חובה גם עיונית וגם מעשית, אבל אם זה יהיה שעתיים או עשרים שעות זה שיקול דעתו של המדריך בהתאם לחניך שבפניו.

<איתי עצמון: מדוע ציינתם כאן שמדובר רק בהפעלה כללית?

<אבישי פדהצור: הפעלה מסחרית ברשיון טייס מסחרי אם אני לא טועה, ההכשרה כבר כלולה במסגרת תהליך הרישוי עצמו.

<אבי נוי: זה במסגרת ההפעלה בתוך החברה, והיות וכבר נאמר - - - ומפרטי הפעלה של החברה הטייס עובר את האימונים היעודיים שלו לנחות בשטח הפעלה.

<איתי עצמון: כלומר, לכן רק בהפעלה כללית הוא נדרש לקבל הדרכה נוספת למדריך מוסמך כפי שנקבע כאן.

<איתי עצמון: אדוני, שאלה אחרונה.

<איתי עצמון: מוזכר כאן יום התחילה של תיקון תקנות המנחתים, זהו תיקון שלפי שאני מבין אינו טעון אישור ועדת הכלכלה של הכנסת.

<איתי עצמון: מה מועד התחילה שלו?

<איתי עצמון: בעצם, מועדי התחילה הצטרכו להתאים אחד לשני.

<אבישי פדהצור: על רגל אחת, תקנות המנחתים מה שעושים בעיקר זה מבטלים את מה שיש לנו היום מנחת מיוחד וכו', זה ביטול של הגדרה והוראה.

<אבישי פדהצור: כל התקנות האלה, גם תקנות הרשיונות הן מסונכרנות, הן צריכות להתפרסם ולהיכנס לתוקף, לכן כולן קבוע בהן שהן תיכנסנה לתוקף 30 ימים לאחר פרסומן, וכולן תפורסמנה ביחד.

<אבישי פדהצור: אנחנו נבקש מרשומות לפרסם אותן בעת ובעונה אחת.

יצחק וקנין: אין הערות.

יצחק וקנין: אם כן, רבותיי, אני מאשר את תקנה ג1, 2.

יצחק וקנין: מי בעד? מי נגד?

יצחק וקנין: בעד תקנה ג1, 2 – פה אחד

יצחק וקנין: אושר.

יצחק וקנין: ברכה והצלחה - תקנות טייס אושרו.

יצחק וקנין: גיורא, אמרו לי שאתה עוזב יש מחליף?

<גיורא רום: לא, לא יהיה מחליף, לא אלמן ישראל.

יצחק וקנין: בכל אופן אני מאחל לך הצלחה, ותבוא יותר לבקר באזור שלנו.

יצחק וקנין: רבותיי, אני מאחל בהצלחה לכולם.

יצחק וקנין: תודה לאיתי, תודה למנהלת הוועדה שבלעדיה אי אפשר לעשות כלום.

יצחק וקנין: תודה לקלדניות שעושות עבודה חשובה.

יצחק וקנין: תודה לאבישי.

יצחק וקנין: תודה לכולם.

יצחק וקנין: הישיבה נעולה.